qundao/data-zh-poetry huggingface dataset:
禅人并化主写真求赞·其一百八十七
作者：释正觉
朝代：宋
体裁：赞

写出个僧，冷淡无能。默耕田地，力锄葛藤。入海泥牛绝消息，度河月兔有光棱。携去尘中成化事，更嫌何处不相应。
禅人并化主写真求赞·其一百八十三
作者：释正觉
朝代：宋
体裁：赞

静而神，默而真。方寸绝四壁，大千成一尘。拈来百草头边看，浩荡华华叶叶春。
禅人并化主写真求赞·其一百八十九
作者：释正觉
朝代：宋
体裁：赞

静而无像，动而无功。湛兮秋下水，应也树头风。到处随缘成佛事，超情只个是神通。
禅人并化主写真求赞·其一百八十二
作者：释正觉
朝代：宋
体裁：赞

动若出山云，止如居谷神。无心千种用，有应十方真。通气相烦鼻孔，说禅不挂口唇。谁知默默坐中意，长养昙华劫外春。
禅人并化主写真求赞·其一百八十五
作者：释正觉
朝代：宋
体裁：赞

默默工夫，心田自锄。醭生唇上满，泥斲鼻头馀。少林何曾说话，曹溪不识文书。谁言伎俩浑无巧，自信家风也不疏。
禅人并化主写真求赞·其一百八十八
作者：释正觉
朝代：宋
体裁：赞

默守枯寒，心心见端。琉璃井秋光湛湛，珊瑚枝月影团团。髑髅活兮，妄识沥乾。
禅人并化主写真求赞·其一百八十六
作者：释正觉
朝代：宋
体裁：赞

湛而不浑，妙而长存。秋水何色，野云无根。半夜天空河汉净，老兔濯濯明月魂。
禅人并化主写真求赞·其一百八十四
作者：释正觉
朝代：宋
体裁：赞

貌悴情枯，云閒月孤。诸根影像有，百念肺肠无。毒蛇头少人揩痒，猛虎口是谁捋须。有时变态兮，电卷雷驱。
禅人并化主写真求赞·其一百六
作者：释正觉
朝代：宋
体裁：赞

四大无埃，五蕴外来。智慧尚归父，因缘初不媒。西山寒月下，东海夜潮回。一一根尘妙触事，千千手眼随宜开。众生世界了如幻，影像那涴吾灵台。
禅人并化主写真求赞·其一百六十
作者：释正觉
朝代：宋
体裁：赞

额高耸骨，眼深藏神。诸缘㳷合，一默真醇。自得混成物我，谁能碎折根尘。不来而来不见见，会有知音彼上人。
禅人并化主写真求赞·其一百六十一
作者：释正觉
朝代：宋
体裁：赞

白发半山雪，青瞳两眼秋。的的环中意，绵绵方外游。虚空说法何须口，万像森罗自点头。
禅人并化主写真求赞·其一百六十七
作者：释正觉
朝代：宋
体裁：赞

机锋不敏，神观不清。一点寒灰后，三乘热碗鸣。历代祖咽喉把定，十方心手段放行。春风剪剪兮，物像英英。
禅人并化主写真求赞·其一百六十三
作者：释正觉
朝代：宋
体裁：赞

颠毛如许白，面孔较些肥。寒松偃蹇兮雪在顶，枯山癯瘠兮春添衣。据床握杖，雷吼电飞。光痕已露也，是谁见几。
禅人并化主写真求赞·其一百六十九
作者：释正觉
朝代：宋
体裁：赞

情态云閒，身心月寒。鼻孔气出快，髑髅津沥乾。鳞龙游跃兮雨翻雷吼，鲲鹏变化兮海运风抟。
禅人并化主写真求赞·其一百六十二
作者：释正觉
朝代：宋
体裁：赞

默默而游，如如而说。鱼行涧底秋，鹤梦松头月。大智而愚兮，大巧而拙。
禅人并化主写真求赞·其一百六十五
作者：释正觉
朝代：宋
体裁：赞

鼻似截筒长，目如点漆光。据床握拄杖，河汉夜来霜。云山苍苍，水天茫茫。烁迦罗，眼三角。舜若多，身十方。
禅人并化主写真求赞·其一百六十八
作者：释正觉
朝代：宋
体裁：赞

缄默之妙，本光自照。鉴物之真，眼里有筋。出气之快，鼻头有窍。见道之根，德象之要。处处相应兮，不馀不少。
禅人并化主写真求赞·其一百六十六
作者：释正觉
朝代：宋
体裁：赞

面目风霜，身心春阳。用杀活之手段，整宗祖之纪纲。秋生野水鱼潜稳，月在寒松鹤梦长。
禅人并化主写真求赞·其一百六十四
作者：释正觉
朝代：宋
体裁：赞

须发老白，眉目穷愁。六窗寒照雪，一点冷摩秋。乾处著脚，闹里刺头。枢静机活兮，全放全收。
禅人并化主写真求赞·其一百十
作者：释正觉
朝代：宋
体裁：赞

貌古而孤，气清而癯。秋生林壑，月在江湖。见道之体盈而虚，随世之用有而无。佛佛祖祖，只个规模。
禅人并化主写真求赞·其一百十一
作者：释正觉
朝代：宋
体裁：赞

静而纯，湛而存。海日珊瑚树，岩松琥珀根。家风传父祖，事业付儿孙。回途妙触了机用，个是百千三昧门。
禅人并化主写真求赞·其一百十七
作者：释正觉
朝代：宋
体裁：赞

本体无生，诸尘幻成。白发雪漫顶，青瞳秋在泓。妙触出碍，机用超情。珠走不留影，谷虚还应声。默默坐寒唯自照，天无四壁月三更。
禅人并化主写真求赞·其一百十三
作者：释正觉
朝代：宋
体裁：赞

清白传家，湛存授手。木落风高，水明月昼。双瞳冷用眉，片舌闲摇口。宗通也洞水逆流，孝满也曹山颠酒。
禅人并化主写真求赞·其一百十九
作者：释正觉
朝代：宋
体裁：赞

蛰梭未飞，肌肤不把。老虎似衰，眼力犹威。头须霜雪坞，舌颊风雷机。气爽秋高河汉阔，霁寒夜永斗牛辉。阴阳爻象，天地范围。借伴来也，相逢庶几。
禅人并化主写真求赞·其一百十二
作者：释正觉
朝代：宋
体裁：赞

寒林气清，晚浦潮平。自由之像，相随而名。孤藤拳脱略，三篾肚膨亨。闹市谁嫌机用熟，丛林人道饱参生。
禅人并化主写真求赞·其一百十五
作者：释正觉
朝代：宋
体裁：赞

体之湛存，潮缩海门。用之亡痕，春入华根。光明射珊瑚之魂，波澜派昆崙之源。影动非幡，声扬度垣。静以应繁，冲以待喧。骐骥之姿，千里之奔。云梦之量，八九之吞。斲轮之工兮拟谁授克家之学，抱瓮之朴兮将自灌丈人之园。
禅人并化主写真求赞·其一百十八
作者：释正觉
朝代：宋
体裁：赞

神定气平，心空智明。其机静而自应，其用虚而不盈。寒潭月落，霁夜河横。绍了亡祖位，借功成佛名。建立因缘皆尔尔，刹尘世界与众生。
禅人并化主写真求赞·其一百十六
作者：释正觉
朝代：宋
体裁：赞

岁寒之容，高岩雪松。清白之胸，冷月霜钟。种田博饭，地藏之春农。明镜非台，黄梅之夜舂。百草头上闲和尚，而今何处不相逢。
禅人并化主写真求赞·其一百十四
作者：释正觉
朝代：宋
体裁：赞

寒雪覆颠，闲云拥肩。动随尔后，静住其前。百草头边老僧句，千华台上古佛禅。法法出碍，心心密传。百战之疮兮风雨瘢痒，九野之耕兮泥水领穿。
禅人并化主写真求赞·其一百四
作者：释正觉
朝代：宋
体裁：赞

教示无辙迹，赞之绝涯岸。才发名言，便成形段。月芦混处鸣鸥，天水连时没雁。而今对现十成，向道只得一半。
禅人并化主写真求赞·其一百四十
作者：释正觉
朝代：宋
体裁：赞

秋山癯而清，秋水瘦而净。万法自齐观，一音还普应。方圆之器著虚空，随来随与无馀剩。
禅人并化主写真求赞·其一百四十一
作者：释正觉
朝代：宋
体裁：赞

寒岩著雪，老木含春。独灵空劫眼，不碍肉团身。枯禅三椽兮自守其默，豁净四壁兮谁管其贫，森罗万像兮根根尘尘。
禅人并化主写真求赞·其一百四十七
作者：释正觉
朝代：宋
体裁：赞

气宇豁落，精神萧散。尘劫坐空，世缘居简。閒閒淡淡枯木云，沥沥漉漉通身眼。森罗万像同条，莫道个人檐板。
禅人并化主写真求赞·其一百四十三
作者：释正觉
朝代：宋
体裁：赞

性不疏通，机不捷敏。颓慵陋见闻，急快失容忍。一默清秋兮芙蓉华开，万态浩春兮葛藤蔓引。
禅人并化主写真求赞·其一百四十九
作者：释正觉
朝代：宋
体裁：赞

清若松篁雪，虚明河汉秋。深心老节岁寒事，稳放胡床默默游。
禅人并化主写真求赞·其一百四十二
作者：释正觉
朝代：宋
体裁：赞

山秋而癯，水秋而净。得丘壑偃蹇之姿，赋猿鸟超摇之性。离微彻见根，动静该听莹。提来万法上看，更没一丝头剩。
禅人并化主写真求赞·其一百四十五
作者：释正觉
朝代：宋
体裁：赞

其来何从，云起孤峰。其去何诣，月落寒水。而今处处相随行，的的浑身是眼睛。万像森罗互为用，不许蝇泥黏鼻孔。
禅人并化主写真求赞·其一百四十八
作者：释正觉
朝代：宋
体裁：赞

山寒露风棱，水瘦褪沙痕。劫空须到底，用妙不循根。宗派谁传衣钵，他家自有儿孙。
禅人并化主写真求赞·其一百四十六
作者：释正觉
朝代：宋
体裁：赞

如圭如璧，雕文丧德。如云如石，坚润是式。苍竹无心岁寒色，老松有傲霜雪力。照破诸缘兮，两眼如漆。
禅人并化主写真求赞·其一百四十四
作者：释正觉
朝代：宋
体裁：赞

须发沧浪，形容寒瘠。春林带雪痕，云山染秋色。光明一点兮蚌有蕴于月华，清净八弦兮鸟不飞而天碧。
禅人并化主写真求赞·其七
作者：释正觉
朝代：宋
体裁：赞

身閒类莫收，心静情不流。片月自炯炯，孤云长悠悠。颠毛衰白高山雪，眉目寒清古涧秋。把似春风些子妙，施于草木十方周。
禅人并化主写真求赞·其七十一
作者：释正觉
朝代：宋
体裁：赞

默默而知，灵灵者谁。无像而独存鼻孔，有句处不挂唇皮。夜冷星河阔，霜清斗柄垂。从缘应世也，恰恰相随。
禅人并化主写真求赞·其七十二
作者：释正觉
朝代：宋
体裁：赞

山林眉目，水月身心。雪何早而古岩棱，秋似先而寒潭深。机头锦绪，线尾金针。谁云道大兮自有知音。
禅人并化主写真求赞·其七十八
作者：释正觉
朝代：宋
体裁：赞

深默而耀，至虚而灵。我亡黑白，谁为丹青。一点落机纽，万缘分化形。月下水而明洁，云出岫而轻盈。善应无方果如此，这回随处立门庭。
禅人并化主写真求赞·其七十六
作者：释正觉
朝代：宋
体裁：赞

传之失真，体之而神。明白智圆而有照，清虚理极而无身。心萌法法，影落尘尘，一段精光华上春。
禅人并化主写真求赞·其三二五
作者：释正觉
朝代：宋

鬚髮老而覆霜，心念浄而发光。
妙照混三世，幽灵空十方。
口吞诸佛而不为大，舌拄梵天而不觉长。
剎尘无间说，鸥鸟不乱行。
平等是道，自然成章。
禅人并化主写真求赞·其三五一
作者：释正觉
朝代：宋

为僧？剞，与世支离。目瞳青炯炯，头发白丝丝。劫空有句，真得无师。借功分照用，借位解提持。万像森罗一音说，何须特地挂唇皮。
禅人并化主写真求赞·其三八二
作者：释正觉
朝代：宋

太行之雪春不消，黄河之月夜更饶。
家风许清白，身世自超摇。
离微器重，出没机调。
光燄波澜俱满浄，珊瑚林树涨高潮。
禅人并化主写真求赞·其三六一
作者：释正觉
朝代：宋

曹洞宗乘，老难发兴。
秋波摇眼角，春雪点眉棱。
一步跨空劫，孤心相续灯。
西母之桃兮秀结三千年实，北冥之鲲兮蜕翔九万里鹏。
珊瑚枝枝撑着月，出格云门跛脚僧。
禅人并化主写真求赞·其三六七
作者：释正觉
朝代：宋

清浄本然，和合因缘。
涅不缁而磨不磷，仰弥高而钻弥坚。
随之无后，迎之无前，空空空处亡中边。
而今信手拈来用，头尾相应正復偏。
禅人并化主写真求赞·其三十一
作者：释正觉
朝代：宋
体裁：赞

山寒带雪痕，春信入华根。造化岂无柄，区分自有门。出出没没也，俱承此恩。
禅人并化主写真求赞·其三十七
作者：释正觉
朝代：宋
体裁：赞

身心山野，面目草灰。默说一句，明暗全该。机流电天上之火，动发阳地中之雷。变化穷通有许事，向道俱从恁么来。
禅人并化主写真求赞·其三十三
作者：释正觉
朝代：宋
体裁：赞

寒肩自高，饥眼较大。乌藤瘦握拳，曲木默据座。无言而独灵，有唱而谁和。秋摩水色兮清绝瘢痕，春入华枝兮妙亡程课。
禅人并化主写真求赞·其三十九
作者：释正觉
朝代：宋
体裁：赞

眉下眼深，额上骨隆。说禅口窄，受道心空。闲闲无伎俩，默默有家风。片月濯磨秋更白，百华点染春能工。
禅人并化主写真求赞·其三十五
作者：释正觉
朝代：宋
体裁：赞

舌头肉一脔，口唇皮两片。有时说道谈禅，忽地轰雷掣电。万机影销，一色功转。本来无物镜非台，胡汉不痕何所见。
禅人并化主写真求赞·其三十八
作者：释正觉
朝代：宋
体裁：赞

静据胡床，久而愈芳。默亡痕黑白，贫不觉苍黄。住无相兮龟之藏，行无章兮鸟之翔。月烂烂而鱼吞光，华菲菲而蜂采香。相随来也，触处堂堂。
禅人并化主写真求赞·其三十六
作者：释正觉
朝代：宋
体裁：赞

风观痴甚，形骸老生。眉棱阴觉重，鼻息静还清。二仪未兆，一点圆明。霜洗斗牛湿，秋晴河汉横。莫将毫忽痕空性，向道环中长太平。
禅人并化主写真求赞·其三十四
作者：释正觉
朝代：宋

衰发半白，笑面微红。野水秋无像，丛林春有功。华繁粉梦蝶，天远没飞鸿。借问分身几许，相随南北西东。
禅人并化主写真求赞·其三四
作者：释正觉
朝代：宋

衰髮半白，笑面微红。
野水秋无像，丛林春有功。
华繁粉梦蝶，天远没飞鸿。
借问分身几许，相随南北西东。
禅人并化主写真求赞·其三四三
作者：释正觉
朝代：宋

形容老癯，鬚髮雪敷。
体明千劫眼，性静万机枢。
变通自古门门活，伎俩而今恰恰无。
一指头禅随处用，拈来百草俱胝俱。
禅人并化主写真求赞·其三百
作者：释正觉
朝代：宋
体裁：赞

发衰雪白，眼寒秋碧。壁立千寻，功消一色。体得有家风，心传亡辙迹。少林祖师兮岂会唐言，黄梅行者兮不识横画。
禅人并化主写真求赞·其三百一
作者：释正觉
朝代：宋
体裁：赞

棱眉苍厖，壑眼碧双。未开蛰户，谁识漳江。不须狡兔治三窟，自有孤猿应六窗。运水般柴呈妙用，儿孙事业更摐摐。
禅人并化主写真求赞·其三百七
作者：释正觉
朝代：宋
体裁：赞

涧月之孤，岩松之癯。秋生眉目，霜侵发须。诸法之相了空寂，妙存之性非有无。一尘飞巨海，片雪点红炉。应事头头俱出碍，自然妙触解回途。
禅人并化主写真求赞·其三百七十
作者：释正觉
朝代：宋
体裁：赞

空劫默游，灵然破幽。潮扬光燄珊瑚月，海缩波澜翡翠秋。于世无求，随缘自由。百千三昧门门事，潦倒俱胝一指头。
禅人并化主写真求赞·其三百七十一
作者：释正觉
朝代：宋
体裁：赞

说真不真，说似不似，拈转舌头提得鼻。空劫家风，衲僧田地。心心与祖相传，佛佛见他出世。一尘入正受，诸尘三昧起。
禅人并化主写真求赞·其三百七十七
作者：释正觉
朝代：宋
体裁：赞

形虽老苍，事不穷忙。味真嚼蜡，面冷刮霜。撒手行空劫，全身入帝乡。回头游戏成三昧，春上百华蜂采香。
禅人并化主写真求赞·其三百七十三
作者：释正觉
朝代：宋
体裁：赞

天地含光，阴阳化章。蔬肠清白，枣齿淡黄。丛林閒去就，云水老行藏。百鍊之金柔兮绕指，九试之玉温兮截肪。随身干木，作戏逢场。
禅人并化主写真求赞·其三百七十九
作者：释正觉
朝代：宋
体裁：赞

丘壑精神，云水陈人。心灯不夜，道树长春。珠胎养乎老蚌，龙雷跃于脩鳞。烂烂光辉兮明白之窟，棱棱浪级兮桃华之津。庄严三昧，游戏诸尘。
禅人并化主写真求赞·其三百七十二
作者：释正觉
朝代：宋
体裁：赞

形貌春寒，颠毛雪残。坐空生灭影，静见离微端。珊瑚树生玳瑁海，明月珠走琉璃盘。藏天下于天下兮一性自然平等，出世间于世间兮万像谁敢相谩。
禅人并化主写真求赞·其三百七十五
作者：释正觉
朝代：宋
体裁：赞

云水老身，丛林陈人。发毛已雪，鼻气犹春。平等应缘也心心佛佛，自然说法也刹刹尘尘。回途复妙，弄假像真。
禅人并化主写真求赞·其三百七十八
作者：释正觉
朝代：宋
体裁：赞

曲木坐床，乌藤倚旁。孤禅一句，三世十方。青灯含华夜耿耿，白鸟欲没天苍苍。却来有应，出碍无当。
禅人并化主写真求赞·其三百七十六
作者：释正觉
朝代：宋
体裁：赞

山带雪而岁寒，水含月而夜阑。对机转物，影草探竿。游刃之牛解，烂柯之局残。西风雨敛烟云净，北斗脚垂河汉乾。
禅人并化主写真求赞·其三百七十四
作者：释正觉
朝代：宋
体裁：赞

默默灵光，堆堆坐忘。衲僧事业，宗印文章。应物空三世，随缘遍十方。分身不用相回互，到处谁能作覆藏。巍巍堂堂，炜炜煌煌。
禅人并化主写真求赞·其三百三
作者：释正觉
朝代：宋
体裁：赞

形声幻为，闻见智随。自然出碍，平等何疑。莹明而绝累，圆应而无疵。而今问你，且道是谁。
禅人并化主写真求赞·其三百三十
作者：释正觉
朝代：宋
体裁：赞

法法平齐，随高就低。南日蜀葵向，北风胡马嘶。
禅人并化主写真求赞·其三百三十一
作者：释正觉
朝代：宋
体裁：赞

年齿垂垂，须发丝丝。月寒无影树，春在未萌枝。得失折肱塞人马，输赢烂柯樵子棋。示现威仪而不起灭尽之定，不由心念而自然圆明之知。
禅人并化主写真求赞·其三百三十七
作者：释正觉
朝代：宋
体裁：赞

默成用密，智空理得。历代祖心选同科，三世佛口闲挂壁。
禅人并化主写真求赞·其三百三十三
作者：释正觉
朝代：宋
体裁：赞

学绝与邻，名生实宾。少年行脚事，老倒住山人。拄杖虽无二升米，虚空自有十方身。一机历历兮，三昧尘尘。
禅人并化主写真求赞·其三百三十九
作者：释正觉
朝代：宋
体裁：赞

兀坐涧阴，潭空月沉。三乘乘外，一印印心。师子循行师子吼，旃檀围绕旃檀林。诸尘说法诸尘听，莫道无人为赏音。
禅人并化主写真求赞·其三百三十二
作者：释正觉
朝代：宋
体裁：赞

发雪毵毵，心老憨憨。指南话北，破二作三。守宗风之符节，握佛祖之锤钳。陶形铸器模楷妙，迸火流金炉鞴炎。光明不断，灯灯夜龛。
禅人并化主写真求赞·其三百三十五
作者：释正觉
朝代：宋
体裁：赞

巍巍堂堂，智不可量。炜炜煌煌，静自然光。松老西山雪，河明北斗霜。用之而行，舍之而藏。深林之晦三眠茧，绕指之柔百炼刚。
禅人并化主写真求赞·其三百三十八
作者：释正觉
朝代：宋
体裁：赞

老境侵寻，衰残到今。霜须雪发春犹浅，壑眼岩眉秋更深。
禅人并化主写真求赞·其三百三十六
作者：释正觉
朝代：宋
体裁：赞

癯形老残，孤节岁寒。照顶髑髅眼，随缘赤肉团。六街三市寻人去，相唤门门尽是檀。
禅人并化主写真求赞·其三百三十四
作者：释正觉
朝代：宋
体裁：赞

说得一尺，行得一尺。身非肉团，心如墙壁。用光眉十方，照世眼双碧。诸尘三昧兮在我自然，万像森罗兮与渠平出。
禅人并化主写真求赞·其三百九
作者：释正觉
朝代：宋
体裁：赞

瘦骨岩岩，残毳毵毵。坐寒云巘，心空月潭。虚应亡机而若谷，深禅有口而如钳。槃珠勿遗其色，囊锥不露其尖。皇道大平没棱角，自然雨五而风三。
禅人并化主写真求赞·其三百九十
作者：释正觉
朝代：宋
体裁：赞

灵灵而空，了了而融。正偏之机转，佛祖之道同。玉井有月，冰壶无风。儿孙得力成家事，影现诸尘三昧中。
禅人并化主写真求赞·其三百九十一
作者：释正觉
朝代：宋
体裁：赞

精神自然，秋早春先。蟠胸丘壑，绕齿风烟。理无生而心传阿祖，神不死而道出诸仙。苍黄酢酬兮将军齿镞之日，黑白胜负兮樵子烂柯之年。
禅人并化主写真求赞·其三百九十七
作者：释正觉
朝代：宋
体裁：赞

妙了常存，幽灵不昏。偏正旋枢臼，离微见道根。微尘破处大经出，冷口开时诸佛吞。随缘历历，得用门门。成褫家事，分付儿孙。
禅人并化主写真求赞·其三百九十三
作者：释正觉
朝代：宋
体裁：赞

萎萎羸羸，病起风姿。跛跛挈挈，老来事业。坐稳三际平，心空百念绝。森罗万象信峥嵘，门门三昧从施设。
禅人并化主写真求赞·其三百九十九
作者：释正觉
朝代：宋
体裁：赞

湛存不浑，灵明不昏。派分河汉底，流决昆崙源。见闻了成一相，影响应空六根。体本真如，能来生灭之界。用随生灭，却入真如之门。丛林参饱三条篾，云梦等闲八九吞。
禅人并化主写真求赞·其三百九十二
作者：释正觉
朝代：宋
体裁：赞

默默亡言，灵灵见根。鼓挝涂毒，香烧返魂。物物无心影受镜，尘尘出碍声踰垣。
禅人并化主写真求赞·其三百九十五
作者：释正觉
朝代：宋
体裁：赞

慧而能定，定而能应。空有短长，初无欠剩。定慧力庄严，性相心齐證。妙观察智照非功，成所作智同圆镜。
禅人并化主写真求赞·其三百九十八
作者：释正觉
朝代：宋
体裁：赞

影之神，物之春。莺喉颊之滑滑，柳眉目之津津。蜂股华须粉，蜡脾蜜酿醇。等闲谛了游戏事，端的还如幻化人。
禅人并化主写真求赞·其三百九十六
作者：释正觉
朝代：宋
体裁：赞

默默而游，月冷天秋。靡靡而周，云行水流。身心无畔岸，机用有锥钩。诸尘三昧纵横句，分付之人拄杖头。
禅人并化主写真求赞·其三百九十四
作者：释正觉
朝代：宋
体裁：赞

发白齿豁，鼻垂口阔。坐冷月依依，气清秋漠漠。离微出入门开，正偏往来机活。双碧耆婆眼有神，分明百草头边药。
禅人并化主写真求赞·其三百二
作者：释正觉
朝代：宋
体裁：赞

雪发霜须，风袖烟裾。空壳累于可卜，木蠹偶以成书。豹雾之虎，龙雷之鱼。变化复何日，升腾似有初。旧时行履故然改，向道而今井觑驴。
禅人并化主写真求赞·其三百二十
作者：释正觉
朝代：宋
体裁：赞

非默而默，不言而言。凿混沌朴，决昆崙源。万像总持句，诸尘三昧门。法法心心成佛事，华华叶叶受春恩。
禅人并化主写真求赞·其三百二十一
作者：释正觉
朝代：宋
体裁：赞

了了智空，闲闲色融。髑髅常干世界，鼻孔摩触家风。湛湛河源翡翠碧，团团海日珊瑚红。
禅人并化主写真求赞·其三百二十七
作者：释正觉
朝代：宋
体裁：赞

垂老之姿，须发如丝。渊默之味，耳口无疵。秋高河影阔，露冷月行迟。答呼若谷神之应，对事得珠色之随。
禅人并化主写真求赞·其三百二十三
作者：释正觉
朝代：宋
体裁：赞

心心无住，了了有据。河汉横秋，斗柄濡露。须菩提坐禅，憍尸迦雨华。蚌含明月兔怀胎，勘破少林传底句。
禅人并化主写真求赞·其三百二十九
作者：释正觉
朝代：宋
体裁：赞

规圆矩方，凫短鹤长。落日烟村牧笛，平湖月夜鱼榔。
禅人并化主写真求赞·其三百二十二
作者：释正觉
朝代：宋
体裁：赞

默默道游，灵灵破幽。斗魁光转夜，河汉气澄秋。入世随流，门庭甚休。青鞋蹈雨俱胝老，放浪风烟百草头。
禅人并化主写真求赞·其三百二十五
作者：释正觉
朝代：宋
体裁：赞

须发老而覆霜，心念净而发光。妙照混三世，幽灵空十方。口吞诸佛而不为大，舌拄梵天而不觉长。刹尘无间说，鸥鸟不乱行。平等是道，自然成章。
禅人并化主写真求赞·其三百二十八
作者：释正觉
朝代：宋
体裁：赞

劫壶廓空，一句圆通。苔生玉殿，体露金风。妙尽不知处，光回还借功。鉴像之缘而妙触非受，谷神之应而随呼不穷。
禅人并化主写真求赞·其三百二十六
作者：释正觉
朝代：宋
体裁：赞

妙明绝思，廓静无涯。智空三际，性融二仪。借功光历历，借伴老垂垂。文彩纵横成底事，机头初不挂梭丝。
禅人并化主写真求赞·其三百二十四
作者：释正觉
朝代：宋
体裁：赞

相承次第，皮肉骨髓。形分古佛家，气出阿祖鼻。一根源既还，三昧尘全起。坦坦荡荡平等心，炜炜煌煌自然智。
禅人并化主写真求赞·其三百五
作者：释正觉
朝代：宋
体裁：赞

本无今有，觉空幻受。真相俨然兮威音之前，妙触出碍兮影响之后。功极而转身，说禅而借口。把住也洞水逆流，放行也曹山颠酒。
禅人并化主写真求赞·其三百五十
作者：释正觉
朝代：宋
体裁：赞

野鹤骨癯，涧松皮粗。一身闲而云行林壑，两眼冷而秋入江湖。智到无而有，理极有而无。齐物蝶翻昼梦，随机蜂理华须。开口也著合也著，风铃发响谷随呼。
禅人并化主写真求赞·其三百五十一
作者：释正觉
朝代：宋
体裁：赞

为僧�剞，与世支离。目瞳青炯炯，头发白丝丝。劫空有句，真得无师。借功分照用，借位解提持。万像森罗一音说，何须特地挂唇皮。
禅人并化主写真求赞·其三百五十七
作者：释正觉
朝代：宋
体裁：赞

尘净无馀，体明而虚。秋高夜永，河阔星疏。宛转兼而到，偏圆卷复舒。媚川果若珠含蚌，应物何妨井觑驴。
禅人并化主写真求赞·其三百五十三
作者：释正觉
朝代：宋
体裁：赞

明白无根，茫茫月魂。清虚不浑，苍苍秋痕。青天固可背负，诸佛等闲口吞。情空超物物，妙触应门门。了知初不由心念，金色头陀灭意根。
禅人并化主写真求赞·其三百五十九
作者：释正觉
朝代：宋
体裁：赞

云水孤藤，丛林老僧。澜翻口角，雪点眉棱。长春时节相联蕊，破夜光明自照灯。内无丝而系蚁，外无糁而聚蝇。不起灭定，能应繁兴。
禅人并化主写真求赞·其三百五十二
作者：释正觉
朝代：宋
体裁：赞

妙存象先，圆成自然。佛灯燄续，祖华芳联。野况烟霞老，秋痕天水连。生无生性，住无住缘。随分雪分斋一钵，不嫌云寄屋三椽。
禅人并化主写真求赞·其三百五十五
作者：释正觉
朝代：宋
体裁：赞

无心之心，妙超古今。无相之相，不存情量。叶落木而秋开，月度山而潮上。柳絮之风随，葵华之日向。
禅人并化主写真求赞·其三百五十八
作者：释正觉
朝代：宋
体裁：赞

南台之静，中邑之应。圆明之知，平等之性。烂柯棋局樵，钓雪华亭艇。披丛林明白之襟，握云水清凉之柄。动自风流，閒宜月定。心闻况是赏音，相廗何妨打令。
禅人并化主写真求赞·其三百五十六
作者：释正觉
朝代：宋
体裁：赞

默而静专，体之妙全。情尽性传，心空觉圆。閒閒游幻世，了了应尘缘。灯笼露柱浑机用，翠竹黄华总说禅。
禅人并化主写真求赞·其三百五十四
作者：释正觉
朝代：宋
体裁：赞

眸子射人，秋涧之津。颠毛衰白，霜松之晨。赤湖之林，潮涨而长鲸�浪。丹桂之影，月寒而老兔推轮。明功借位，起幻入尘。百草头边有芳信，纵横指点自家春。
禅人并化主写真求赞·其三百八
作者：释正觉
朝代：宋
体裁：赞

兀兀堆堆，髑髅眼开。全身放下，借伴还来。一弹指响流通句，楼阁门门见善财。
禅人并化主写真求赞·其三百八十
作者：释正觉
朝代：宋
体裁：赞

默默有句兮祖祖相传，心心无住兮灵灵自然。石蕴玉而辉山，渊含珠而媚川。千亿门开弥勒弹，三十年用俱胝禅。一乘底事，百草头边。
禅人并化主写真求赞·其三百八十一
作者：释正觉
朝代：宋
体裁：赞

二仪之门，万象之根。有无难议，青白不痕。借功承祖祢，了事付儿孙。采华香负蜜蜂股，齐物梦翻蝴蝶槐。即相离相，知恩报恩。
禅人并化主写真求赞·其三百八十七
作者：释正觉
朝代：宋
体裁：赞

皴皮似鸡，疏齿如鲵。诸缘坐断，一句全提。夜月圆明兮珊瑚海阔，晚云破碎兮玳瑁天低。
禅人并化主写真求赞·其三百八十三
作者：释正觉
朝代：宋
体裁：赞

雪拭晚晴，水受秋清。天空四壁，月冷三更。湛存而独立，定应而周行。二仪之道成且平，万像之印虚不盈。鸥鸟情閒机事外，夕阳沙上未寒盟。
禅人并化主写真求赞·其三百八十九
作者：释正觉
朝代：宋
体裁：赞

古岩老僧，百事不能。饱雪筠林野之姿，癯犹高节。抱松石岁寒之骨，老更苍棱。去就且拙，唱酬可憎。慎严逆流洞水道，孝满颠酒曹山曾。
禅人并化主写真求赞·其三百八十二
作者：释正觉
朝代：宋
体裁：赞

太行之雪春不消，黄河之月夜更饶。家风许清白，身世自超摇。离微器重，出没机调。光燄波澜俱满净，珊瑚林树涨高潮。
禅人并化主写真求赞·其三百八十五
作者：释正觉
朝代：宋
体裁：赞

枯槁形骸，虚明性怀。秋河夜月，老树苍崖。一机色前自宛转，万像头上谁安排。云门拄杖，赵州草鞋。
禅人并化主写真求赞·其三百八十八
作者：释正觉
朝代：宋
体裁：赞

肌骨瘦寒，气貌衰残。坐冷秋生河阔，心空月堕潮乾。善财游历百城了，楼阁门开指一弹。
禅人并化主写真求赞·其三百八十六
作者：释正觉
朝代：宋
体裁：赞

性成而不立玄微，智诣而难分是非。天空云澹泞，夜冷月依稀。蝴蝶梦魂兮春昼飞而齐物，白鸥盟事兮夕阳卧而亡机。
禅人并化主写真求赞·其三百八十四
作者：释正觉
朝代：宋
体裁：赞

老身且懒，居然从简。白雪覆颠，乌华乱眼。心光传祖灯，手段破家产。到不到赵州吃茶，回不回睦州担板。借问诸人识也无，青山骨秀闲云散。
禅人并化主写真求赞·其三百六
作者：释正觉
朝代：宋
体裁：赞

形骸槁如，林壑深居。衰发雪松白，閒情霜竹虚。智游空劫珠胎蚌，妙应因缘井觑驴。豹雾之虎，龙雷之鱼。黄梅衣钵绳绳信，卢老心传不识书。
禅人并化主写真求赞·其三百六十
作者：释正觉
朝代：宋
体裁：赞

雪发霜须，鲵齿鸡肤。年侵蒲柳，日在桑榆。用持智之大柄，静守道之元枢。而今百草头边用，妙得云门一字俱。
禅人并化主写真求赞·其三百六十一
作者：释正觉
朝代：宋
体裁：赞

曹洞宗乘，老难发兴。秋波摇眼角，春雪点眉棱。一步跨空劫，孤心相续灯。西母之桃兮秀结三千年实，北冥之鲲兮蜕翔九万里鹏。珊瑚枝枝撑著月，出格云门跛脚僧。
禅人并化主写真求赞·其三百六十七
作者：释正觉
朝代：宋
体裁：赞

清净本然，和合因缘。涅不缁而磨不磷，仰弥高而钻弥坚。随之无后，迎之无前，空空空处亡中边。而今信手拈来用，头尾相应正复偏。
禅人并化主写真求赞·其三百六十三
作者：释正觉
朝代：宋
体裁：赞

妙而不有，空而不无。坐寒床下板，步转劫前壶。返色光初发，知音德不孤。流长信是盈科水，盘走端如受影珠。
禅人并化主写真求赞·其三百六十九
作者：释正觉
朝代：宋
体裁：赞

坐忘是非，默见离微。佛祖之陶冶，天地之范围。髑髅眉底眼，空劫句中机。青原赭色麒麟步，药峤金毛师子威。相逢捉手，大道同归。
禅人并化主写真求赞·其三百六十二
作者：释正觉
朝代：宋
体裁：赞

心心绝缘，了了亡年。吞佛空三世，披经等大千。妙观智出碍，韶昼春无边。齐物竹床蝴蝶梦，双飞栩栩华风颠。
禅人并化主写真求赞·其三百六十五
作者：释正觉
朝代：宋
体裁：赞

有应之身，无位之人。随方而见，妙触而神。山林森森春在木，江湖澹澹秋生津。语不投机不展事，云门一路从来亲。
禅人并化主写真求赞·其三百六十八
作者：释正觉
朝代：宋
体裁：赞

身老而衰，根钝且迟。霁冷河阔，天空斗垂。圆明三只目，受用两茎眉。尘刹大千纵横而妙触，三尺丈六笑语而相随。
禅人并化主写真求赞·其三百六十六
作者：释正觉
朝代：宋
体裁：赞

一切相空，其后之心。一切心空，其后之相。幽谷云生，寒潭月上。应因缘平定二仪，了幻化森罗万像。恰恰不疑，如指诸掌。
禅人并化主写真求赞·其三百六十四
作者：释正觉
朝代：宋
体裁：赞

疏齿如鲵，皴皮若鸡。万机顿削，一句全提。湛存性海阔，圆明心月低。有信风雷还破蛰，无言桃李自成蹊。
禅人并化主写真求赞·其三百十
作者：释正觉
朝代：宋
体裁：赞

老抱孤踪，岁寒之松。静含远韵，霜晓之钟。黄氏之羊起石，陶家之梭化龙。刹刹尘尘见身相，门门何处不相逢。
禅人并化主写真求赞·其三百十一
作者：释正觉
朝代：宋
体裁：赞

颠毛之丝，眼角之黐。是身颓老，与世支离。枯禅心了了，空劫鼻垂垂。晓寒霜结，山川薄霁。夜月行河汉，迟借伴还来。机用妙不销，弹指知音知。
禅人并化主写真求赞·其三百十七
作者：释正觉
朝代：宋
体裁：赞

青天无涯，白云不羁。流水抱山转，征人踏月归。应以比丘得度者，个般形像对来机。
禅人并化主写真求赞·其三百十三
作者：释正觉
朝代：宋
体裁：赞

高岩之雪兮颠毛衰白，远水之秋兮眼棱寒碧。气清夜永兮月低，斗冷河空兮露泣。借伴之机，起家之力。二仪万像兮相与流通，十方三世兮自然平出。
禅人并化主写真求赞·其三百十九
作者：释正觉
朝代：宋
体裁：赞

内非可形，外还绝称。妙圆一句，通变诸乘。混十界心而静其念，吞三世佛而空其膺。真机了了，祖意绳绳。偏去正来兮闲闲受用，圆规方矩兮恰恰相应。
禅人并化主写真求赞·其三百十二
作者：释正觉
朝代：宋
体裁：赞

形衰柳蒲，心老江湖。鱼潜波路静，鹤梦月巢孤。不损色香三昧手，粉黏双股理华须。
禅人并化主写真求赞·其三百十五
作者：释正觉
朝代：宋
体裁：赞

心空自灵，性了非情。玉马寒泉饮，泥牛夜月耕。尘尘智起，物物幻成。二仪万像纵横说，相与今时作證明。
禅人并化主写真求赞·其三百十八
作者：释正觉
朝代：宋
体裁：赞

野云半肩，寒雪一颠。海树珊瑚月，岩松琥珀年。眼合觅不见祖，心空初不留禅。森罗万像纵横说，相与證明输我然。
禅人并化主写真求赞·其三百十六
作者：释正觉
朝代：宋
体裁：赞

颠毛衰薄，春山雪作。胸襟疏豁，海门潮落。眉棱高而眼深，鼻筒直而口阔。幽灵绝待兮曾传祖祢之芳，谷神不死兮似得仙家之药。相逢别峰，弹指开阁。憨皮袋截巷拦街，臭骨头填沟塞壑。
禅人并化主写真求赞·其三百十四
作者：释正觉
朝代：宋
体裁：赞

至微至精，无像无名。其传也默而成，其得也虚而盈。夜永斗柄转，秋高河汉横。人来借问正因字，鼠粪无将污我羹。
禅人并化主写真求赞·其三百四
作者：释正觉
朝代：宋
体裁：赞

霜之须，雪之颅。竹之腹，松之肤。河汉拍天岸，魁杓旋夜枢。珊瑚林月长鲸�，琥珀松巢老鹤呼。竿头丝线从君弄，不犯清波意自殊。
禅人并化主写真求赞·其三百四十
作者：释正觉
朝代：宋
体裁：赞

烟苍苍兮白鸟飞，水茫茫兮金鳞嬉。空杳杳兮智不知，觉冥冥兮性所宜。包万像而括二仪，彻三际而周四维。影象累累，品类差差。发挥元自我，点化更由谁。方之则矩，圆之则规。不须特地，且么过时。兀兀腾腾，憨憨痴痴，跛跛挈挈而萎萎羸羸。
禅人并化主写真求赞·其三百四十一
作者：释正觉
朝代：宋
体裁：赞

说通齿豁，宗通句活。师座心空，劫壶步阔。就位了无机，烂柯曾有著。招手相随恁么来，百草头边活卓卓。
禅人并化主写真求赞·其三百四十七
作者：释正觉
朝代：宋
体裁：赞

其离而入，其微而出。一弹指响楼阁开，身现门门千百亿。
禅人并化主写真求赞·其三百四十三
作者：释正觉
朝代：宋
体裁：赞

形容老癯，须发雪敷。体明千劫眼，性静万机枢。变通自古门门活，伎俩而今恰恰无。一指头禅随处用，拈来百草俱胝俱。
禅人并化主写真求赞·其三百四十九
作者：释正觉
朝代：宋
体裁：赞

理极非身，智明自神。三缘未作，一默含纯。回途异类，出历诸尘。弯弯月下涟漪水，剪剪风斜杨柳春。
禅人并化主写真求赞·其三百四十二
作者：释正觉
朝代：宋
体裁：赞

性了有馀，体含太虚。心空历历，道契如如。答响神居谷，随缘井觑驴。向道尘尘住三昧，何妨触处卷而舒。
禅人并化主写真求赞·其三百四十五
作者：释正觉
朝代：宋
体裁：赞

拄杖倚床，默而成章。夜月通犀角，秋空没雁行。清写芭蕉雪，秀盛芙蓉霜。青原价问庐陵米，会有知音句厮当。
禅人并化主写真求赞·其三百四十八
作者：释正觉
朝代：宋
体裁：赞

绝待而灵，无得而名。就位难辨，借功證成。合伴应时节，随事放光明。神歌社舞闲心适，块雨条风乐太平。
禅人并化主写真求赞·其三百四十六
作者：释正觉
朝代：宋
体裁：赞

默学少林，静全本心。幽灵绝待，虚明自任。玉线金针世家事，鸾胶凤弦山水音。随方善应，不用相寻。
禅人并化主写真求赞·其三百四十四
作者：释正觉
朝代：宋
体裁：赞

一印印空，三乘莫穷。智了离微句，身分函盖同。弥勒驾来楼阁外，文殊家住觉城东。随身干木，到处家风。
禅人并化主写真求赞·其九五
作者：释正觉
朝代：宋

眉目十分，精神一段。
岩高雪释迟，木老春来缓。
古涧明月宾，青山白云伴。
借光何处不分身，剎剎尘尘谁解唤。
禅人并化主写真求赞·其九十
作者：释正觉
朝代：宋
体裁：赞

心得而真，物应而神。幻住三昧，觉了诸尘。洒洒落落不共法，浩浩荡荡无边身。明明白白随流月，叶叶华华到处春。
禅人并化主写真求赞·其九十三
作者：释正觉
朝代：宋
体裁：赞

寒箸苍山之骨，雪压老松之颠。形气清而有像，心迹泯而亡缘。诸尘不受，一印周旋。大大小小兮方方圆圆。神观湛湛，和气津津。玉涧流月，琼林发春。恰恰相融也何此何彼，堂堂不在也夺境夺人。
禅人并化主写真求赞·其九十九
作者：释正觉
朝代：宋
体裁：赞

凄然而秋，眼冷心休。温然而春，口笑眉伸。了了无分别智，恢恢不思议仁。亡机返朴，得用还淳。图画之巧，那有其神。
禅人并化主写真求赞·其九十五
作者：释正觉
朝代：宋

眉目十分，精神一段。岩高雪释迟，木老春来缓。古涧明月宾，青山白云伴。借光何处不分身，刹刹尘尘谁解唤。
禅人并化主写真求赞·其二一五
作者：释正觉
朝代：宋

天庭宽而祖宗光，地阁阔而儿孙昌。
中间鼻孔自家底，出气通快浑不妨。
坤六短，干三长。
饱丛林汉休雌黄，今年蚕食两叶桑。
禅人并化主写真求赞·其二一六
作者：释正觉
朝代：宋

目瞳秋炯炯，颠髮雪毵毵。
饭塞肚皮饱，茶湔舌颊甘。
龊家有彩，机事无堪。
白牯釐奴却知有，而今赢得放痴憨。
禅人并化主写真求赞·其二七一
作者：释正觉
朝代：宋

智明而藏，浄极而光。
四大蛇非蛰，六窗猴不忙。
因缘仍善应，机用更优长。
觌面相逢出思议，自然随处露堂堂。
禅人并化主写真求赞·其二七三
作者：释正觉
朝代：宋

雪洗寒岩兮山林气清，秋生烟水兮江湖色明。
犹浄镜兮对诸像，似空谷兮随诸声。
游戏因缘三昧用，自然转处不留情。
禅人并化主写真求赞·其二三六
作者：释正觉
朝代：宋

岩岩之骨兮山癯，靡靡之姿兮水腴。
心无住而乃久，德有邻而不孤。
虚空说法，顽石听徒。
互换证明还了了，何烦佛祖费工夫。
禅人并化主写真求赞·其二三四
作者：释正觉
朝代：宋

髮鬚衰白而霜雪益深，肌肤苍老而松桂剥皴。
四十余年而穷通一默，百千三昧而游戏诸尘。
禅人并化主写真求赞·其二八〇
作者：释正觉
朝代：宋

画者不相出脱，转见面皮丑恶。
蜂采百华春不饥，兔饮长河夜不渴。
无事而禅，待缘而作。
一机一警谁与知，百发百中絃衔筈。
禅人并化主写真求赞·其二八四
作者：释正觉
朝代：宋

颠髮山雪，眶瞳水秋。
月白濯河汉，霁寒摩斗牛。
韶意千华裏，光风百草头。
如幻三昧兮，妙得优游。
禅人并化主写真求赞·其二十
作者：释正觉
朝代：宋
体裁：赞

三河野人，两浙社宾。湛存该理智，妙触出根尘。乌藤行脚丛林事，鈯斧住山云水身。
禅人并化主写真求赞·其二十一
作者：释正觉
朝代：宋
体裁：赞

枯木形骸，野云踪迹。照兮夜色月摩，默也潭空秋入。三千界，露半身。九万里，成一息。随类应缘，何翅百亿。
禅人并化主写真求赞·其二十三
作者：释正觉
朝代：宋
体裁：赞

漆黑眸子，栀黄面皮。智静霁月相照，身閒野云不羁。该抹把手陈尊宿，细腻点头王老师。针兮线兮明联暗缀，音兮律兮自拍独吹。你道是谁，芙蓉之孙兮丹出之儿。
禅人并化主写真求赞·其二十九
作者：释正觉
朝代：宋
体裁：赞

看看，变态毫端。春风不泮颠毛雪，秋色自摩眸子寒。笑添面孔两眉展，参饱肚皮三篾宽。
禅人并化主写真求赞·其二十二
作者：释正觉
朝代：宋
体裁：赞

岩岩山有秋痕，淡淡云无宿根。入极一默之底，出成三昧之门。用不勤，湛若存，澄弗清兮搅不浑。
禅人并化主写真求赞·其二十五
作者：释正觉
朝代：宋
体裁：赞

云山之姿，水月之像。大海之容，太虚之量。受也的的无心，应也头头离相。随缘有照兮妙而不痕，彻底亡依兮空而不荡。
禅人并化主写真求赞·其二四
作者：释正觉
朝代：宋
体裁：赞

棱棱之山早雪，渊渊之水先秋。静也虚谷之应，动也闲云之流。自怜方外专默，谁与环中至游。
禅人并化主写真求赞·其二四五
作者：释正觉
朝代：宋

雪髮霜髭，古岩阿师。
坐寒空劫眼，机活用时眉。
文殊靠倒维摩诘，帝释仰赞须菩提。
如今吃饭下堂去，谁敢等闲欺石梯。
禅人并化主写真求赞·其二百
作者：释正觉
朝代：宋
体裁：赞

澄潭之月，苍山之雪。清白家风，灵明事业。秋空净无痕，野云闲不彻。如今借问旁观，且道看何行列。
禅人并化主写真求赞·其二百一
作者：释正觉
朝代：宋
体裁：赞

体之象先，得之自然。心空有以，道大谁传。蟾在珊瑚之树，蚌蕴明珠之渊，弹指分身兮三千大千。
禅人并化主写真求赞·其二百七
作者：释正觉
朝代：宋
体裁：赞

须发垂白，面皮淡黄。茶醒睡眼，饭塞饥肠。情田闲自廓，心地净而光。云敛山川雨，月明河汉霜。门门得用亡机械，个事十成谁覆藏。
禅人并化主写真求赞·其二百七十
作者：释正觉
朝代：宋
体裁：赞

眼冷眉长，鼻直气快。彼彼常不轻，门门观自在。寂光而无中，妙用而无外。谁怕肉团碍世界。
禅人并化主写真求赞·其二百七十一
作者：释正觉
朝代：宋
体裁：赞

智明而藏，净极而光。四大蛇非蛰，六窗猴不忙。因缘仍善应，机用更优长。觌面相逢出思议，自然随处露堂堂。
禅人并化主写真求赞·其二百七十七
作者：释正觉
朝代：宋
体裁：赞

梨杖横膝，衲衣拥肩。默为佛事，情忘世缘。家风空扫四壁，活计冷坐三椽。见闻声色外相讨，破晓青山啼杜鹃。
禅人并化主写真求赞·其二百七十三
作者：释正觉
朝代：宋
体裁：赞

雪洗寒岩兮山林气清，秋生烟水兮江湖色明。犹净镜兮对诸像，似空谷兮随诸声。游戏因缘三昧用，自然转处不留情。
禅人并化主写真求赞·其二百七十九
作者：释正觉
朝代：宋
体裁：赞

碧寒眼脑，黧黑面皮。佛魔销铄处，自己住持时。针或联线，机不挂丝。风月渡河无夜色，水天连霁有秋姿。
禅人并化主写真求赞·其二百七十二
作者：释正觉
朝代：宋
体裁：赞

默而耀，虚而照。借用不悭，合体无兆。石牛卧而青山寒，木马嘶而明月晓。有底般人，相逢恰好。
禅人并化主写真求赞·其二百七十五
作者：释正觉
朝代：宋
体裁：赞

真非真，假非假。是影是形，成幻成化。根门随处拽得回，声色自然骑与跨。耕翻海月之泥牛，游遍春阳之木马。
禅人并化主写真求赞·其二百七十八
作者：释正觉
朝代：宋
体裁：赞

是心绝缘，寒灰不然。是身无我，芭蕉不坚。独灵兮卓卓，湛存兮绵绵。春逐华枝长短，月随水器方圆。
禅人并化主写真求赞·其二百七十六
作者：释正觉
朝代：宋
体裁：赞

发际点白，眼眶含青。情枯历历，智照灵灵。形骸如槁木，踪迹肖流萍。月明四海犀通晕，春在百华蜂采馨。
禅人并化主写真求赞·其二百七十四
作者：释正觉
朝代：宋
体裁：赞

眉眼分明，风柳柔青。心胆纯一，野华吐赤。了无物碍自由人，还得观音妙智力。连城不割谁肯休，相如却夺秦王璧。
禅人并化主写真求赞·其二百三
作者：释正觉
朝代：宋
体裁：赞

青山之主兮体本平等，白云之宾兮用能自然。应有馀兮神不可测，得其简兮妙不可传。
禅人并化主写真求赞·其二百三十
作者：释正觉
朝代：宋
体裁：赞

功转密藏，寻踪迹以无方。影现益彰，历因缘而有常。身分尘刹普，舌拄梵天长。心心不触菩提用，法法无依般若光。
禅人并化主写真求赞·其二百三十一
作者：释正觉
朝代：宋
体裁：赞

冥冥而觉，全真绝学。海口自吞，驷舌须缩。圜混有光兮老蚌之胎，空同无物兮枯龟之壳。个事而穷通，作家不啐啄。语出科模，用无棱角。丛林笑相看面也萎萎羸羸，三棒打不回头也龌龌龊龊。
禅人并化主写真求赞·其二百三十七
作者：释正觉
朝代：宋
体裁：赞

须发衰残，空山雪寒。眉目清淡，野水秋还。一念万年了尘劫，十方三世同正观。翡翠天晴而清虚廓彻，珊瑚海月而光焰波澜。现形说法应机感，笑指俱胝百草端。
禅人并化主写真求赞·其二百三十三
作者：释正觉
朝代：宋
体裁：赞

性得渊源，穷通自然。潭寒龙蜕骨，松老鹤成仙。无心白云出岫，有应明月浮川。相逢借伴人间世，游戏尘尘三昧缘。
禅人并化主写真求赞·其二百三十九
作者：释正觉
朝代：宋
体裁：赞

静之不昏，湛而若存。动之不浑，用而亡痕。入见离微之根，出游幻化之门。赤水之求故罔象而珠得，庖丁之伎乃亡牛而刃奔。百川碧涨，三月红繁。海不失于潮信，华自得于春恩。
禅人并化主写真求赞·其二百三十二
作者：释正觉
朝代：宋
体裁：赞

精神矍烁，化工模邈。我转一机，谁持六鉴。是非生夺璧之谋，黑白战烂柯之著。霁阔而河横，潭空而月落。
禅人并化主写真求赞·其二百三十五
作者：释正觉
朝代：宋
体裁：赞

片月在水，孤云出山。其静而应，其动而閒。体中不欲全露，用处只窥一斑。重重楼阁门开也，弥勒不须轻手弹。
禅人并化主写真求赞·其二百三十八
作者：释正觉
朝代：宋
体裁：赞

劫外游神，环中契真。幽灵自照，绝学为邻。碧琉璃海半夜月，赤珊瑚树长年春。专柔一气，和光同尘。心心不触衲僧事，物物无私国土身。
禅人并化主写真求赞·其二百三十六
作者：释正觉
朝代：宋
体裁：赞

岩岩之骨兮山癯，靡靡之姿兮水腴。心无住而乃久，德有邻而不孤。虚空说法，顽石听徒。互换證明还了了，何烦佛祖费工夫。
禅人并化主写真求赞·其二百三十四
作者：释正觉
朝代：宋
体裁：赞

发须衰白而霜雪益深，肌肤苍老而松桂剥皴。四十馀年而穷通一默，百千三昧而游戏诸尘。
禅人并化主写真求赞·其二百九
作者：释正觉
朝代：宋
体裁：赞

静而不纷，野而不文。丘壑身心麋鹿共，江湖风月白鸥分。
禅人并化主写真求赞·其二百九十
作者：释正觉
朝代：宋
体裁：赞

百般千样，会归一相。一相无相识也无，廓与虚空等其量。河淡秋清，夜寒月亮。提携出也来人间，明明历历诸缘上。
禅人并化主写真求赞·其二百九十一
作者：释正觉
朝代：宋
体裁：赞

性空无根，性水无垠。应所知量，成其梦身。閒閒对万像，飘飘出诸尘。物外有此不名物，人间有此没事人。
禅人并化主写真求赞·其二百九十七
作者：释正觉
朝代：宋
体裁：赞

地水火风，因缘会同。见闻知觉，门户疏通。随宜而得用，及尽而亡功。明白机轮还自转，相逢谁识大家翁。
禅人并化主写真求赞·其二百九十三
作者：释正觉
朝代：宋
体裁：赞

幻起有形，智空无名。秋生月窟，云变乾城。摩娑百战胝瘢旧，向道而今老太平。
禅人并化主写真求赞·其二百九十九
作者：释正觉
朝代：宋
体裁：赞

静得其根，动应其门。家传从佛祖，机用付儿孙。凿开浑沌，派发昆崙。借与烟光成草木，华华叶叶气温温。
禅人并化主写真求赞·其二百九十二
作者：释正觉
朝代：宋
体裁：赞

面皮微紫，眸子深青。默臻阃奥，妙得门庭。彻见二仪成一体，明知万像不他形。
禅人并化主写真求赞·其二百九十五
作者：释正觉
朝代：宋
体裁：赞

雪颠未乾，秋波更寒。云门舌不短，百丈鼻犹酸。心传一灯自光燄，口翻四海看波澜。间关半世，经历百难。报道头家休喝彩，而今双六已居盘。
禅人并化主写真求赞·其二百九十八
作者：释正觉
朝代：宋
体裁：赞

野雪发须，秋山肌肤。物齐芳蝶梦，情尽露蝉枯。迹弭水归海，光回星转枢。言前荐得犹封壳，喝下承当又触途。天上天下，只个规模。
禅人并化主写真求赞·其二百九十六
作者：释正觉
朝代：宋
体裁：赞

松老皮皴，竹癯节棱。发白远山雪，心明长夜灯。回机历历，随用腾腾。因缘妙触初无碍，个是玲珑岩下僧。
禅人并化主写真求赞·其二百九十四
作者：释正觉
朝代：宋
体裁：赞

皮苍老松，色暗焦桐。微尘尘破，一印印空。大千经卷钟出碍，三世佛口谷吞风。六门了用，双眉有功。
禅人并化主写真求赞·其二百二
作者：释正觉
朝代：宋
体裁：赞

漆点两眼，雪丝半头。嗒然亡耦，转处还幽。一等高闲兮馀云敛霁，十方清白兮片月摩秋。
禅人并化主写真求赞·其二百二十
作者：释正觉
朝代：宋
体裁：赞

蒲寒柳衰，融懒顾痴。坐稳实踰劫，心空佛是谁。明而了妙，微而入离。天清河汉阔，露冷斗杓垂。借伴而来应供，分身在处成规。百草头边春浩荡，黄莺之语对华枝。
禅人并化主写真求赞·其二百二十一
作者：释正觉
朝代：宋
体裁：赞

岩壑之骨洼而隆，烟霞之气温而融。其默而通，其应而冲。流云出谷，霁月行空。十方三世兮，南北西东。
禅人并化主写真求赞·其二百二十七
作者：释正觉
朝代：宋
体裁：赞

发雪衰白而春昼长，目光寒碧而秋波扬。采华之滋而蜜蜂忙，齐物之梦而蝴蝶狂。体空影响，机动阴阳。玉烛静调天事业，薰风披拂水文章。诸尘三昧，分身十方。
禅人并化主写真求赞·其二百二十三
作者：释正觉
朝代：宋
体裁：赞

眉目岩岩，身心静恬。万机自息，一默谁参。虚空兮霁云卷谷，清白兮夜月濯潭。春入丛林兮谩道化工百亿，神游浩劫兮底意真超二三。
禅人并化主写真求赞·其二百二十九
作者：释正觉
朝代：宋
体裁：赞

无言而言，默彻其源。无用而用，虚含其动。理窟之穷通，智机之变弄。夕阳洲渚白鸥盟，韶昼园林蝴蝶梦。
禅人并化主写真求赞·其二百二十二
作者：释正觉
朝代：宋
体裁：赞

清白之标，庄严匪销。袁安卧雪，许由弃瓢。不萌枝上春苒苒，无影树下秋寥寥。借伴入廛来买卖，相逢莫怪不相饶。
禅人并化主写真求赞·其二百二十五
作者：释正觉
朝代：宋
体裁：赞

发白面黄，鼻直口方。云水精神老，丛林气味长。青蛇露时星烂烂，白鸟没处烟苍苍。印空有据，印泥成章。家家门前柏树子，岂独赵州能对扬。
禅人并化主写真求赞·其二百二十八
作者：释正觉
朝代：宋
体裁：赞

眼横鼻直，气清骨寒。手眼外应金篦快，身心内照玉壶宽。机丝交织兮春华蔟蔟，与物齐平兮梦蝶团团。性习林泉，身心信缘。长虹敛雨，照雪倚天。头头物物随宜说，刹刹尘尘各住禅。妙触出碍，幻成自然。
禅人并化主写真求赞·其二百二十六
作者：释正觉
朝代：宋
体裁：赞

两眼深秀，双眉下垂。面目严冷，身心古锥。云水盘游，寻常梦于行脚。丛林寂默，三十年之住持。穷河汉于昆崙之椒，渊源亲到。拈斗杓于混沌之外，佛祖犹疑。变通不倦，施设随宜。向道刹尘机用稳，却嫌石火电光迟。
禅人并化主写真求赞·其二百二十四
作者：释正觉
朝代：宋
体裁：赞

鼻直口阔，目深眉低。灯连少室，派接曹溪。恰恰混不得，堂堂类不齐。把手共语，出力相携。春风浩浩，秋风凄凄。
禅人并化主写真求赞·其二百五
作者：释正觉
朝代：宋
体裁：赞

面目古怪，气宇深清。涧月夜白，松雪寒明。舜若之身兮谁前谁后，首罗之眼兮不纵不横。相随来也，流水浮萍。
禅人并化主写真求赞·其二百五十
作者：释正觉
朝代：宋
体裁：赞

天之空兮星斗寒，海之缩兮潮波还。推月之蟾止三脚，养雾之豹窥一斑。拈出门门问相识，知音点头应不悭。
禅人并化主写真求赞·其二百五十一
作者：释正觉
朝代：宋
体裁：赞

真见无形，真得无名。全超影响，妙出尘情。夜冷露濡而斗湿，天空霁阔而河横。无住而住，无生而生。相随却到门门底，楼阁关开弹指声。
禅人并化主写真求赞·其二百五十七
作者：释正觉
朝代：宋
体裁：赞

云水之身，丛林之人。眉毛长盖眼，鼻孔直欺唇。等闲西院两声错，急快云门一路亲。不肯割城还夺璧，相如肝胆抑强秦。
禅人并化主写真求赞·其二百五十三
作者：释正觉
朝代：宋
体裁：赞

寒竹癯长，苍松老刚。身心铁石，肝胆冰霜。秋天湛湛远连水，宾雁冥冥初没行。却来借伴，随事成章。
禅人并化主写真求赞·其二百五十九
作者：释正觉
朝代：宋
体裁：赞

事不在容，智不到宗。待云雷而陶壁梭蛰，授衣钵而卢老逃舂。犀通半夜月，鹤梦千年松。白发苍颜跛挈公，时人相笑老龙钟。
禅人并化主写真求赞·其二百五十二
作者：释正觉
朝代：宋
体裁：赞

松老有骨，竹癯无肉。雪发覆颠，霜眉映目。须菩提坐空而谈，维摩诘卷辨而默。拈来何处不相逢，日面佛兮月面佛。
禅人并化主写真求赞·其二百五十五
作者：释正觉
朝代：宋
体裁：赞

天童之师，顶雪颔丝。三篾住山计，孤藤横膝时。潭寒秋到早，空阔月行迟。提起宗家无字印，门门何处不相宜。
禅人并化主写真求赞·其二百五十八
作者：释正觉
朝代：宋
体裁：赞

兀然而然，湛存象先。曹溪昧横画，少室还默传。体不匿而了了，用不勤而绵绵。得麟角兮石头足，捋虎须兮林际颠。壁上如今谩撑起，知音自然闻说禅。
禅人并化主写真求赞·其二百五十六
作者：释正觉
朝代：宋
体裁：赞

默而藏，妙而光。月之轮窄，斗之柄长。扶来草木春濡绿，夺去山川霜落黄。相契可处，自然成章。
禅人并化主写真求赞·其二百五十四
作者：释正觉
朝代：宋
体裁：赞

写出老僧，形容可憎。秋生眼角，雪点眉棱。胸次有丘壑，口头无葛藤。功忘自据菩提座，照尽谁传般若灯。借光施设，恰恰相应。
禅人并化主写真求赞·其二百八
作者：释正觉
朝代：宋
体裁：赞

发白而老，面黄仍病。穷地水火风之根，得见闻觉知之柄。一气专柔，诸尘善应。魏臭而良，橘陈而令。尽大地药了调和之治方，满虚空身识起灭之缘性。
禅人并化主写真求赞·其二百八十
作者：释正觉
朝代：宋
体裁：赞

画者不相出脱，转见面皮丑恶。蜂采百华春不饥，兔饮长河夜不渴。无事而禅，待缘而作。一机一警谁与知，百发百中弦衔筈。
禅人并化主写真求赞·其二百八十一
作者：释正觉
朝代：宋
体裁：赞

是真非相，是相非真。拈转四大，不立一尘。体合虚空有自己，用周法界无别人。一叶落兮天下秋，一华开兮天下春。
禅人并化主写真求赞·其二百八十七
作者：释正觉
朝代：宋
体裁：赞

锁口而禅，篾腹而饿。透出劫空心相微，不见秋毫身量大。法憙为食，法空为座。毗耶门户打开，少室家风觑破。言满天下兮，而无口过。
禅人并化主写真求赞·其二百八十三
作者：释正觉
朝代：宋
体裁：赞

去就清贫，担何苦辛。兀默三椽老，平生五合陈。出家意谓了身，住院还相累人。野水连天半夜月，丛林和气十方春。
禅人并化主写真求赞·其二百八十九
作者：释正觉
朝代：宋
体裁：赞

默握犛尾，谁撩虎须。天水连秋色，魁杓夜转枢。应兮鉴像，答兮谷呼。森罗万像，纵横也俱。
禅人并化主写真求赞·其二百八十二
作者：释正觉
朝代：宋
体裁：赞

贫眉似促，饥眼觉大。口噤禅游，鼻通气快。心不萌个处转机，卦未兆阿谁来买。应世随缘，龊家得彩。
禅人并化主写真求赞·其二百八十五
作者：释正觉
朝代：宋
体裁：赞

默默无思，閒閒不羁。秋濯星河色，风吹月荡漪。二仪前是我，万像里名谁。似难去取，决定相随。
禅人并化主写真求赞·其二百八十八
作者：释正觉
朝代：宋
体裁：赞

据胡床，握麈柄。句中起倒，机头偏正。真得出思议，妙应亡眺听。彻二仪万象根源，识诸佛历代性命。曲直逆顺兮任纵任横，长短方圆兮何少何剩。
禅人并化主写真求赞·其二百八十六
作者：释正觉
朝代：宋
体裁：赞

额高眼深，该抹丛林。人惊大胆，我自无心。默转机梭路，谁投钵水针。觌面相呈了也，抬头何处相寻。
禅人并化主写真求赞·其二百八十四
作者：释正觉
朝代：宋
体裁：赞

颠发山雪，眶瞳水秋。月白濯河汉，霁寒摩斗牛。韶意千华里，光风百草头。如幻三昧兮，妙得优游。
禅人并化主写真求赞·其二百六
作者：释正觉
朝代：宋
体裁：赞

天苍苍而云閒，水深深而月寒。妙一点之自得，纵四辩以奚殚。
禅人并化主写真求赞·其二百六十
作者：释正觉
朝代：宋
体裁：赞

槁木之形，谷神之灵。水冷看秋色，天空垂晓星。一点心明兮非台之镜，大千卷出兮破尘之经。
禅人并化主写真求赞·其二百六十一
作者：释正觉
朝代：宋
体裁：赞

源养而渊，灯传未残。照分光燄，流演波澜。暂时还落薄，客事岂艰难。春上烧瘢，绿生草端。无心为润云行麓，有应不留珠走盘。
禅人并化主写真求赞·其二百六十七
作者：释正觉
朝代：宋
体裁：赞

妙出名象，非心非相。混融古今，是相是心。发白晓霜厚，眼寒秋水深。寄语山形拄杖子，大家相伴做丛林。
禅人并化主写真求赞·其二百六十三
作者：释正觉
朝代：宋
体裁：赞

出入离微，偏正之机。变通动静，杀活之柄。飞流电火兮持林际之威权，函盖乾坤兮得云门之号令。相随百草头边，恰恰初无欠剩。
禅人并化主写真求赞·其二百六十九
作者：释正觉
朝代：宋
体裁：赞

头上有骨，眼底无肉。分影月随流，閒心云出谷。万缘圆应兮廓周大千，一点灵虚兮默照幽独。
禅人并化主写真求赞·其二百六十二
作者：释正觉
朝代：宋
体裁：赞

非思量处，无住而住。离名象时，不为而为。香象定中渡，寒蟾照复移。世间了了虚空相，人事丛丛混沌眉。饱参底句如何举，饭罢摩挲篾肚皮。
禅人并化主写真求赞·其二百六十五
作者：释正觉
朝代：宋
体裁：赞

寒淡相依，清白住持。秋横两目，雪覆双眉。老兔推月河汉阔，宾雁没烟星斗垂。穷通有自，机用输谁。消得而今一瞬，不须别唤沙弥。
禅人并化主写真求赞·其二百六十八
作者：释正觉
朝代：宋
体裁：赞

识得本真，不随生灭。霁云磨空，秋波濯月。
禅人并化主写真求赞·其二百六十六
作者：释正觉
朝代：宋
体裁：赞

默默神澄，棱棱气清。河汉之月耿耿而不夜，蒹葭之风凄凄而有声。相逢便说无生话，万像森罗作證明。佛灯未寒，祖华未残。其传今到你，其事素来难。座须诸法空为句，经在微尘破处看。而今呈似，莫道相谩。
禅人并化主写真求赞·其二百六十四
作者：释正觉
朝代：宋
体裁：赞

了心非相，了相是心。皋禽梦寒琥珀树，海月光射珊瑚林。影摇风竹，响发秋砧。万像森罗俱演说，宝陀岩上有知音。
禅人并化主写真求赞·其二百十
作者：释正觉
朝代：宋
体裁：赞

全心之相，全相之心。写成这个，聊应而今。天苍苍兮白鸟没，水深深兮红鳞沉。月钩云饵，玉线金针。一般料理兮，妙出威音。
禅人并化主写真求赞·其二百十一
作者：释正觉
朝代：宋
体裁：赞

是兮不是，别兮不别。水冷涵秋，山寒带雪。传家之印兮中间无文，常用之针兮两头无穴。游世之身云月閒，说禅之口河汉决。自然随顺因缘，向道不乖时节。
禅人并化主写真求赞·其二百十七
作者：释正觉
朝代：宋
体裁：赞

毗卢之口闹嘈嘈，普贤之身闲飘飘。理无不备，事不相饶。小舟点点浮烟水，柔柳垂垂映竹桥。
禅人并化主写真求赞·其二百十三
作者：释正觉
朝代：宋
体裁：赞

额颅高，眼孔深。画工不识，谁是知音。江湖烂烂兮月还有魄，丘壑闲闲兮云自无心。几处相逢不会唤，蓑衣箬笠卖黄金。
禅人并化主写真求赞·其二百十九
作者：释正觉
朝代：宋
体裁：赞

云水性调，丛林气高。肚皮束篾，版齿生毛。十方身虚空样放，二升米拄杖头挑。
禅人并化主写真求赞·其二百十二
作者：释正觉
朝代：宋
体裁：赞

发之白兮高峰早雪，目之青兮古涧先秋。月炯炯兮自有光通犀角，草苍苍兮谁能硬按牛头。
禅人并化主写真求赞·其二百十五
作者：释正觉
朝代：宋
体裁：赞

天庭宽而祖宗光，地阁阔而儿孙昌。中间鼻孔自家底，出气通快浑不妨。坤六短，乾三长。饱丛林汉休雌黄，今年蚕食两叶桑。
禅人并化主写真求赞·其二百十八
作者：释正觉
朝代：宋
体裁：赞

何须魁斗之名高，不在山川之气豪。有口挂壁，亡牛奏刀。纵横佛用，分付儿曹。
禅人并化主写真求赞·其二百十六
作者：释正觉
朝代：宋
体裁：赞

目瞳秋炯炯，颠发雪毵毵。饭塞肚皮饱，茶湔舌颊甘。龊家有彩，机事无堪。白牯釐奴却知有，而今赢得放痴憨。
禅人并化主写真求赞·其二百十四
作者：释正觉
朝代：宋
体裁：赞

器宇廓落，形像乾枯。一点彻灵府，万年空劫壶。青原门下识麟角，黄檗床头捋虎须。死中还活兮活中还死，无中却有兮有中却无。
禅人并化主写真求赞·其二百四
作者：释正觉
朝代：宋
体裁：赞

秋山骨瘦，秋水神清。岩松寒更翠，涧月夜还明。灵然曲木坐不语，四海九州俱太平。
禅人并化主写真求赞·其二百四十
作者：释正觉
朝代：宋
体裁：赞

白云无根，青山有棱。自得一句，妙出三乘。和气而春回百草，光明而焰续千灯。渊默心传诸佛体，家风独许少林曾。
禅人并化主写真求赞·其二百四十一
作者：释正觉
朝代：宋
体裁：赞

默而非缄，辨而罔谈。须菩提慧空了了，憍尸迦华雨毵毵。更与刹尘分手眼，何妨机用见锤钳。个人自得，古佛同参。
禅人并化主写真求赞·其二百四十七
作者：释正觉
朝代：宋
体裁：赞

远山之雪兮发毛衰白，大壑之秋兮眼棱寒碧。水云肝胆兮佛世之灯，丛林事业兮祖宗之脉。龙梭锦机，金刀玉尺。诸尘三昧兮还我自由，二仪万像兮与宅平出。
禅人并化主写真求赞·其二百四十三
作者：释正觉
朝代：宋
体裁：赞

衰形老容，瘦竹苍松。野食丹山凤，云吟枯木龙。对机何似当台镜，扣应恰如随杵钟。了无一物，还我卢舂。
禅人并化主写真求赞·其二百四十九
作者：释正觉
朝代：宋
体裁：赞

天与之形，月皎河横。地与之仪，山高水低。华灯连有据，桃李默成蹊。十方三世混不得，万像森罗类莫齐。
禅人并化主写真求赞·其二百四十二
作者：释正觉
朝代：宋
体裁：赞

云无心而不羁，谷有应而相宜。寂住通感，圆明了知。性汪洋而海有受，气突兀而山不移。百年身后所须物，问取南阳忠国师。
禅人并化主写真求赞·其二百四十五
作者：释正觉
朝代：宋
体裁：赞

雪发霜髭，古岩阿师。坐寒空劫眼，机活用时眉。文殊靠倒维摩诘，帝释仰赞须菩提。如今吃饭下堂去，谁敢等闲欺石梯。
禅人并化主写真求赞·其二百四十八
作者：释正觉
朝代：宋
体裁：赞

千年气温，琥珀松根。半夜光吞，珊瑚月魂。混沌凿开，德云下妙峰之顶。昆崙推倒，张骞到盟津之源。出岫之云意閒暇，盈科之水流势奔。诸尘历历，三昧门门。妙触应缘还出碍，成家事业付儿孙。
禅人并化主写真求赞·其二百四十六
作者：释正觉
朝代：宋
体裁：赞

秋生眉睫，雪积颠发。见偏正之往来，得离微之出没。閒閒霁雨之云，烂烂濯波之月。相随来也入诸尘，妙触门门自超越。
禅人并化主写真求赞·其二百四十四
作者：释正觉
朝代：宋
体裁：赞

痴钝之师，枯槁之姿。鼻寒垂涕，眼老生黐。玉怀石而矩，珠养蚌而规。长短华枝春次第，东西波棹月相随。
禅人并化主写真求赞·其五
作者：释正觉
朝代：宋
体裁：赞

口阔鼻隆，神静心空。雪芦岸棱远，水天秋色同。夜寒北斗垂金柄，月落西山藏玉弓。真机宛转，幻住圆融。古佛自然交露柱，翻手覆手看变通。
禅人并化主写真求赞·其五二
作者：释正觉
朝代：宋

髮白寒山有雪，眼深秋井澄波。
混沌凿那亡大道，昆崙源自发长河。
一笑十方三世事，不妨随处萨婆诃。
山高早雪，水深先秋。
功勋极处退一步，黑白前时赢一筹。
相随来也还知否，南北东西得自由。
禅人并化主写真求赞·其五八
作者：释正觉
朝代：宋

老态垂垂，岁月浸欺。
半头生白髮，瘦骨裹黄皮。
情闲用而活，句妙默而知。
河阔斗寒云静夜，天无四壁风披披。
禅人并化主写真求赞·其五十一
作者：释正觉
朝代：宋
体裁：赞

依样画胡卢，相逢识也无。蹉过了丰城埋剑，觑得破合浦还珠。
禅人并化主写真求赞·其五十七
作者：释正觉
朝代：宋
体裁：赞

野水秋清，寒蟾夜明。气像能虚白，家风自混成。鼻快筒直，眼瞋角生。太空同体而豁落，万像同用而峥嵘。人间有饭饱皮袋，默默憨憨谢太平。
禅人并化主写真求赞·其五十三
作者：释正觉
朝代：宋
体裁：赞

身兮芭蕉，口兮葛藤。雪乞人天饭，光传佛祖灯。机活作春像，念冷摩风棱。金针玉线兮，谁我绳绳。
禅人并化主写真求赞·其五十二
作者：释正觉
朝代：宋

发白寒山有雪，眼深秋井澄波。混沌凿那亡大道，昆崙源自发长河。一笑十方三世事，不妨随处萨婆诃。山高早雪，水深先秋。功勋极处退一步，黑白前时赢一筹。相随来也还知否，南北东西得自由。
禅人并化主写真求赞·其五十八
作者：释正觉
朝代：宋

老态垂垂，岁月浸欺。半头生白发，瘦骨裹黄皮。情闲用而活，句妙默而知。河阔斗寒云静夜，天无四壁风披披。
禅人并化主写真求赞·其八七
作者：释正觉
朝代：宋

浄智而昭昭，体空而寥寥。
天心河淡月欲下，松顶雪寒春未消。
三世迁流兮弹指可断，万年长久兮一念全超。
恁么来也，顺风上潮。
禅人并化主写真求赞·其八十
作者：释正觉
朝代：宋
体裁：赞

气清山秋，用光月浮。一无所寄，六不得收。任腾腾而异类，活鱍鱍而随流。天上天下，云水自由。
禅人并化主写真求赞·其八十七
作者：释正觉
朝代：宋

净智而昭昭，体空而寥寥。天心河淡月欲下，松顶雪寒春未消。三世迁流兮弹指可断，万年长久兮一念全超。恁么来也，顺风上潮。
禅人并化主写真求赞·其八十九
作者：释正觉
朝代：宋
体裁：赞

赤肉一团，疏通数窍。惟色惟声，乃听乃眺。不借应而即真，不外虚而常照。长时默坐亡世机，万里青天绝飞鸟。谓尔画工，那得其妙。
禅人并化主写真求赞·其八十五
作者：释正觉
朝代：宋
体裁：赞

默默家风，如如规矩。妙不可以言传，真不可以相取。明白月壶，廓清天宇。物我情忘兮谁分尔汝。
禅人并化主写真求赞·其八十八
作者：释正觉
朝代：宋
体裁：赞

山之寒兮带雪，水之清兮含月。默而灵兮卓卓妙存，静而应兮尘尘光发，彻见离微兮任出任没。
禅人并化主写真求赞·其八四
作者：释正觉
朝代：宋
体裁：赞

像兮非真，真兮非像。妙明四大之前，自出诸缘之上。不把一字之心传，有吞百川之器量。随方普应而不亏，的的夜光而在掌。
禅人并化主写真求赞·其六二
作者：释正觉
朝代：宋

浄而纯中无一尘，纯而浄中有万应。
眼睛明，鼻孔正。
更将折筯搅沧溟，令彼龙鱼知水为命。
禅人并化主写真求赞·其六八
作者：释正觉
朝代：宋

霜缣写病姿，寒木得春迟。
山居自肯束三篾，尘立每烦颦两眉。
牛头不懒，虎头不痴，箇事十成还自知。
饭塞饥肠衣补破，不妨唧溜出家儿。
禅人并化主写真求赞·其六六
作者：释正觉
朝代：宋

不寒不枯而秋颓，不浄不垢而春来。
神虚而应，机发而回。
分身慈氏，合掌善财。
弹指作声兮楼阁门开。
身心清恬，面目冷严。
烟巢寒翠栖鸟梦，风漪绿浄游鱼潜。
荡荡兮眺听自妙，閒閒兮声色不黏。
禅人并化主写真求赞·其六十七
作者：释正觉
朝代：宋
体裁：赞

看看，气味历艰难。百城心胆老，三篾肚皮宽。秋晚长河淡，霜清北斗寒。哆哆和和兮休嫌冷语，点点闪闪兮定遭热谩。
禅人并化主写真求赞·其六十三
作者：释正觉
朝代：宋
体裁：赞

瀛涵崧镇，深兮高兮。默默之得，类之不齐。一鼻直，两眉低。影像尔能半露，语言谁得全提。少林九年兮，痴坐凄凄。
禅人并化主写真求赞·其六十九
作者：释正觉
朝代：宋
体裁：赞

癯山早寒，老木先槁。心潜三界空，念动一尘眇。太虚谁与增添，万像何曾欠少。止犹谷神唯自知，肯把閒身相搅扰。
禅人并化主写真求赞·其六十二
作者：释正觉
朝代：宋

净而纯中无一尘，纯而净中有万应。眼睛明，鼻孔正。更将折箸搅沧溟，令彼龙鱼知水为命。
禅人并化主写真求赞·其六十五
作者：释正觉
朝代：宋
体裁：赞

月犀得晕，雾豹养文。有通有变，或合或分。夜寒河濯斗，山润石生云。妙湛体前明历历，从交天下乐忻忻。
禅人并化主写真求赞·其六十八
作者：释正觉
朝代：宋

霜缣写病姿，寒木得春迟。山居自肯束三篾，尘立每烦颦两眉。牛头不懒，虎头不痴，个事十成还自知。饭塞饥肠衣补破，不妨唧溜出家儿。
禅人并化主写真求赞·其六十六
作者：释正觉
朝代：宋

不寒不枯而秋颓，不净不垢而春来。神虚而应，机发而回。分身慈氏，合掌善财。弹指作声兮楼阁门开。身心清恬，面目冷严。烟巢寒翠栖鸟梦，风漪绿净游鱼潜。荡荡兮眺听自妙，閒閒兮声色不黏。
禅人并化主写真求赞·其十
作者：释正觉
朝代：宋
体裁：赞

山覆雪兮一颠白，水深秋兮两眼青。卦爻初作象，皮骨自成形。混沌已前之朴，阴阳未判之灵。道传不出世佛，义备勿开题经。应兮云月，用也雷霆。有守而涵海镇岳，无羁而断梗流萍。
禅人并化主写真求赞·其十一
作者：释正觉
朝代：宋
体裁：赞

痴坐颓然，山空壑乾。离微出入，偏正往还。千年琥珀之松兮鹤巢梦冷，半夜珊瑚之月兮鲸�波寒。全功及尽，借路何难。转步而回丛林也津津和气，放口而说河汉也浩浩翻澜。道逢作者，谁敢相谩。
禅人并化主写真求赞·其十二
作者：释正觉
朝代：宋

妙传乎真，转侧而神。赤脚劫空归去路，白头借伴却来人。无心分物我，何处著根尘。烟柳莺华闹浩浩，太平时节大家春。
禅人并化主写真求赞·其十六
作者：释正觉
朝代：宋
体裁：赞

气貌棱棱，眉目温温。一脉之分派发昆崙之源，百川之吞潮落珊瑚之根。风烟清远秋之痕，草木秀拔春之恩。古壁之梭兮蛰龙之骨，寒潭之璧兮夜月之魂。
禅人并化主写真求赞·其十四
作者：释正觉
朝代：宋
体裁：赞

兀兀心传，了了忘缘。叶零白露，云散青天。玉毂兔推而洗开夜色，银笼鹤出而飞度寒烟。借功明位，借伴入廛。应无爽而理之平等，用不勤而道之自然。相逢识者，便与开拳。
禅人并化主写真求赞·其四
作者：释正觉
朝代：宋
体裁：赞

渊默湛存，道超见闻。真照本有，妙尽新勋。虚谷之神兮大千界满，明月之影兮百亿身分。无住也浮萍流水，自由也飞鸟行云。得之有据，用之不勤。
禅人并化主写真求赞·其四〇二
作者：释正觉
朝代：宋

默成其性，慧润其定。
虚应六窗，观通三径。
善巧开权，触机堕穽。
怪杀者僧，药多成病。
禅人并化主写真求赞·其四一〇
作者：释正觉
朝代：宋

迹像而无，纯全而有。
阴阳不测之神，生灭不到而寿。
十方界聊现半身，三世佛不消一口。
只箇山形拄杖子，与君触处相随走。
禅人并化主写真求赞·其四一六
作者：释正觉
朝代：宋

鼻直口四方，眉低眼三角。
默默句难传，深深谁转脚。
入挂树之壶，天地能阔。
得烂柯之棋，黑白未错。
如今更不囊藏，到处随宜着落。
禅人并化主写真求赞·其四一四
作者：释正觉
朝代：宋

山光寒点雪，水色冷磨秋。
肝胆古鑑浄，身世浮萍流。
罔象而珠得，亡牛而刃游。
瑞凤入网兮连鳌上鈎，箇般手段兮老不传休。
禅人并化主写真求赞·其四二一
作者：释正觉
朝代：宋

鑑之现像，谷之藏神。
六门随万彙，三昧入诸尘。
月通犀角晕，华到蜜房春。
历历之机果明了，更嫌何处不相亲。
禅人并化主写真求赞·其四二六
作者：释正觉
朝代：宋

白髮苍颜，三篾住山。
开眼不觉晓，静坐不知閒。
善应全机用，灵明入道环。
而今相伴尘中去，榆叶青钱莫我悭。
禅人并化主写真求赞·其四十
作者：释正觉
朝代：宋
体裁：赞

暗而明，虚而盈。水天秋色共，月昼夜潮平。无在不在，无生不生。诸尘随起倒，万化得纵横。默默大全兮壁挂闲口，堂堂正受兮谁黏恶名。
禅人并化主写真求赞·其四十三
作者：释正觉
朝代：宋
体裁：赞

鼻筒直，眼眶深。默时自觉失却口，妙处谁会相传心。便与么，只如今，影中辨取兮户挂凋林。
禅人并化主写真求赞·其四十二
作者：释正觉
朝代：宋
体裁：赞

心闲不被身碍，饭饱仍嫌口多。妙应群机活卓卓，默传一句圆陀陀。呈似了也，还相识么。
禅人并化主写真求赞·其四十六
作者：释正觉
朝代：宋
体裁：赞

灵灵一物，名模不得。长鲸居沧海之渊，老兔卧明月之窟。已展不缩，拗直作曲。只么赢时会也无，不须喝彩兮盘中双六。
禅人并化主写真求赞·其四百
作者：释正觉
朝代：宋
体裁：赞

渊默元成，至虚不盈。体天地之含光，十方昭彻。用阴阳之变态，万像峥嵘。百战瘢知风雨信，垂头兀兀老升平。
禅人并化主写真求赞·其四百一
作者：释正觉
朝代：宋
体裁：赞

龟兮蓍兮，祛执决疑。师兮范兮，扶斜理差。定彻其底，慧穷其涯。箭撞筈破，珠旋影随。
禅人并化主写真求赞·其四百七
作者：释正觉
朝代：宋
体裁：赞

湛乎性源，游乎度门。动静出碍，方圆不痕。寒木得春晚，雪窗亡夜昏。通塞也虚离实坎，变化也连乾断坤。六和合而无功兮脱略三千之界，万差别而有据兮齐承一点之恩。
禅人并化主写真求赞·其四百三
作者：释正觉
朝代：宋
体裁：赞

祖祖家传，心心印全。混沌未受凿，威音不得专。蕉雷文象齿之所以，桂月晕犀角之能然。水自竹来兮绿非假借，风从华过兮香有因缘。
禅人并化主写真求赞·其四百九
作者：释正觉
朝代：宋
体裁：赞

碧涧之松，烟巢之鹤。野性闲闲，癯身卓卓。江含月而练长，水连天而秋阔。一点分明兮十方虚豁。
禅人并化主写真求赞·其四百二
作者：释正觉
朝代：宋
体裁：赞

默成其性，慧润其定。虚应六窗，观通三径。善巧开权，触机堕阱。怪杀者僧，药多成病。
禅人并化主写真求赞·其四百二十
作者：释正觉
朝代：宋
体裁：赞

廓然而莹，了无馀影。卓尔而存，岂有他痕。静非像也，彻见其源。动顺缘也，萌发其根。用绵绵兮搅不浑。
禅人并化主写真求赞·其四百二十一
作者：释正觉
朝代：宋
体裁：赞

鉴之现像，谷之藏神。六门随万汇，三昧入诸尘。月通犀角晕，华到蜜房春。历历之机果明了，更嫌何处不相亲。
禅人并化主写真求赞·其四百二十七
作者：释正觉
朝代：宋
体裁：赞

行起解绝，宗全说缺。根根尘尘兮元自现成，佛佛祖祖兮何劳施设。本色当行家，赏音个时节。迟日风流转柳腰，迁林语软调莺舌。
禅人并化主写真求赞·其四百二十三
作者：释正觉
朝代：宋
体裁：赞

止水怀月，空山吐云。清白自若，高閒不群。丘壑性灵兮猿鹤得伴，江湖情味兮鸥鹭相分。
禅人并化主写真求赞·其四百二十九
作者：释正觉
朝代：宋
体裁：赞

石上足蟠，人间念乾。秋生眼角，喜入眉端。丘壑之身心磈磊，丛林之肝胆衰残。涧月依稀，夜霜濯磨而气韵清白。岩松偃蹇，朔雪湔洗而精神翠寒。行脚屦败，住山篾宽。点著破灶堕，呼回倒刹竿。光阴催促三眠茧，风雨扪摩百战瘢。影像受鉴，音声度垣。寂默髑髅眼，光明赤肉团。云锦舒春兮华容光燄，潮雷卷雪兮海口波澜。挂拂之喝，拄杖之窜。胡饼馒头有变通而绍祖供职，莲华荷叶没科臼而说禅判宦。相随学步，莫似邯郸。
禅人并化主写真求赞·其四百二十二
作者：释正觉
朝代：宋
体裁：赞

颦而嗔，伸而悦。默传鼻孔家风，用付眉毛时节。放下机投，展开漏泄。十方三世兮同得同参，二仪万像兮同听同说。
禅人并化主写真求赞·其四百二十五
作者：释正觉
朝代：宋
体裁：赞

发皑皑而雪山，目湛湛而秋潭。杖拂老伴，丛林饱参。万全非一有，二破却成三。门门虚而正受，物物各自禅谈。春亭不要閒狼藉，华乌而今罢了衔。
禅人并化主写真求赞·其四百二十八
作者：释正觉
朝代：宋
体裁：赞

亡牛刃游，罔象珠得。沙漠漠而鸥寒，天苍苍而雁没。
禅人并化主写真求赞·其四百二十六
作者：释正觉
朝代：宋
体裁：赞

白发苍颜，三篾住山。开眼不觉晓，静坐不知閒。善应全机用，灵明入道环。而今相伴尘中去，榆叶青钱莫我悭。
禅人并化主写真求赞·其四百二十四
作者：释正觉
朝代：宋
体裁：赞

霜洗斗魁，秋生河汉。形夭矫而长松参云，气澄明而馀潦退岸。
禅人并化主写真求赞·其四百五
作者：释正觉
朝代：宋
体裁：赞

本来无物，当处出生。白毵毵之头发，乌律律之眼睛。谁敢居尊宿，僧相奉老成。现威仪，住灭定。随影响，放光明。玳瑁海深难寻含月之蚌，珊瑚林没谁见�潮之鲸。
禅人并化主写真求赞·其四百八
作者：释正觉
朝代：宋
体裁：赞

这个形容，缘报遭逢。藏万德于未兆，戢六用于无踪。雪阵血战，玉田历农。影响若空谷，随扣如霜钟。竿头不是风幡动，知有此事还卢舂。
禅人并化主写真求赞·其四百六
作者：释正觉
朝代：宋
体裁：赞

兀兀默耕，天成地平。一心无住住，万像不生生。起家空劫壶中句，借伴今时路上行。搅丛林人七八处，令行而据。握拄杖子四十年，师坐而横。用之不敝，虚而不盈。
禅人并化主写真求赞·其四百十
作者：释正觉
朝代：宋
体裁：赞

迹像而无，纯全而有。阴阳不测之神，生灭不到而寿。十方界聊现半身，三世佛不消一口。只个山形拄杖子，与君触处相随走。
禅人并化主写真求赞·其四百十一
作者：释正觉
朝代：宋
体裁：赞

目深额耸，口方鼻端。秋云消兮天青而阔，夜月上兮水白而寒。看看，影像随应兮明珠走盘。
禅人并化主写真求赞·其四百十七
作者：释正觉
朝代：宋
体裁：赞

了了常知，灵灵匪思。妙空三世，圆包二仪。针鼻长通线，梭脐细吐丝。出谷白云风断送，盈科流水月相随。普应群机兮，自然合宜。
禅人并化主写真求赞·其四百十三
作者：释正觉
朝代：宋
体裁：赞

云水之身，山林之气。不专乎学，不游乎艺。默坐而心空，妙传而道贵。西风凄清秋有痕，长天碧净云无蒂。从来佛祖真宗，只么克承家世。
禅人并化主写真求赞·其四百十九
作者：释正觉
朝代：宋
体裁：赞

眉目精神，画工装点。功转玄微，了无丝糁。秋天清而河气澄明，夜水白而月魂潋滟。物物头头应化身，超出机前有刑典。
禅人并化主写真求赞·其四百十二
作者：释正觉
朝代：宋
体裁：赞

用得乎眉，体全乎鼻。香象不群，金毛无畏。明妙吉之初心，入普贤之幻智。回途放旷知不知，般若光中熟游戏。
禅人并化主写真求赞·其四百十五
作者：释正觉
朝代：宋
体裁：赞

渊默而明，湛存而妙。三世齐平，十方圆照。月随水而流，风入松而啸。相逢会有知音，向道自然同调。
禅人并化主写真求赞·其四百十八
作者：释正觉
朝代：宋
体裁：赞

众流吞海，大泽藏山。磨云月兮蟾蜍胆冷，卧风波兮鸥鸟情閒。
禅人并化主写真求赞·其四百十六
作者：释正觉
朝代：宋
体裁：赞

鼻直口四方，眉低眼三角。默默句难传，深深谁转脚。入挂树之壶，天地能阔。得烂柯之棋，黑白未错。如今更不囊藏，到处随宜著落。
禅人并化主写真求赞·其四百十四
作者：释正觉
朝代：宋
体裁：赞

山光寒点雪，水色冷磨秋。肝胆古鉴净，身世浮萍流。罔象而珠得，亡牛而刃游。瑞凤入网兮连鳌上钩，个般手段兮老不传休。
禅人并化主写真求赞·其四百四
作者：释正觉
朝代：宋
体裁：赞

像取模画，人成幻化。得失一阄，是非一马。建立摐摐，权行且且。平贴而安，放荡而野。科臼弗存，轨仪何暇。饥则餐，饱则罢。硬而枕，软而藉。出世间于世间，藏天下于天下。更问如何，之乎者也。
称上人干造延寿院乞颂
作者：释正觉
朝代：宋

丛林百丈有清规，特设堂安老病师。隐几虚心还自照，炷香孤坐绝他思。妙穷正念空三世，净洗馀昏月一墀。底意欲从何处问，毗耶居士饱相知。
立春后五日次本上人韵
作者：释正觉
朝代：宋

雪绕楼栏同楚些，梅将青子柳柔柯。山林臭味入新语，风月膺胸遵古科。梦付曲肱春困甚，乞如骈拇老閒何。雨师雷伯情多妒，收拾陶家壁上梭。
立春后五日次本上人韵
作者：释正觉
朝代：宋

雪绕楼栏同楚些，梅将青子柳柔柯。
山林臭味入新语，风月膺胸遵古科。
梦付曲肱春困甚，乞如骈拇老閒何。
雨师雷伯情多妬，收拾陶家壁上梭。
端禅人丐盐求颂
作者：释正觉
朝代：宋

红炉焰裏结冰霜，收拾侬家妙有方。
舌本要资云水味，鼻端相助蕨薇香。
扫归茅舍閒堆雪，坐照金盘浄发光。
去去道人成底事，芳滋许我沃枯肠。
端禅人丐盐求颂
作者：释正觉
朝代：宋

红炉焰里结冰霜，收拾侬家妙有方。舌本要资云水味，鼻端相助蕨薇香。扫归茅舍閒堆雪，坐照金盘净发光。去去道人成底事，芳滋许我沃枯肠。
端禅人开田乞颂
作者：释正觉
朝代：宋

衲僧田地有来端，底意相携出问檀。春坞耕开云锦晓，月津划破练光寒。饱期束肚三条篾，功就移身百尺竿。恰恰相投看规矩，谷声鉴像一般般。
端禅人开田乞颂
作者：释正觉
朝代：宋

衲僧田地有来端，底意相携出问檀。
春坞耕开云锦晓，月津划破练光寒。
饱期束肚三条篾，功就移身百尺竿。
恰恰相投看规矩，谷声鑑像一般般。
符十五郎求颂
作者：释正觉
朝代：宋

尘劳排遣廓而明，灵照心空合未萌。妙尽源穷成本得，从来等佛与众生。圆虚里许得真游，离水犀通一点秋。机应无私登鸟道，妙同明月静随流。
符十五郎求颂·其一
作者：释正觉
朝代：宋
体裁：偈颂

尘劳排遣廓而明，灵照心空合未萌。妙尽源穷成本得，从来等佛与众生。
符十五郎求颂·其二
作者：释正觉
朝代：宋

圆虚裏许得真游，离水犀通一点秋。
机应无私登鸟道，妙同明月静随流。
符十五郎求颂·其二
作者：释正觉
朝代：宋

圆虚里许得真游，离水犀通一点秋。机应无私登鸟道，妙同明月静随流。
箨庵颂
作者：释正觉
朝代：宋
体裁：偈颂

玉龙退残鳞，编庵事枯兀。禅栖锦凤巢，道履霜蟾窟。饮兹明月津，濯彼微尘骨。五叶少林春，家风未湮没。
纯白禅人求颂
作者：释正觉
朝代：宋

明月芦华未得如，清光自照本来虚。十方坐断须拈帽，一色功圆要放锄。转背石人归位后，抬头玉马过关初。尘尘刹刹见身相，方信曹山井觑驴。
纯白禅人求颂
作者：释正觉
朝代：宋

明月芦华未得如，清光自照本来虚。
十方坐断须拈帽，一色功圆要放锄。
转背石人归位后，抬头玉马过关初。
尘尘剎剎见身相，方信曹山井觑驴。
网要颂（《五灯会元》卷十三作「偈」）三首·金锁玄路
作者：释正觉
朝代：宋
体裁：五言绝句

交互明中暗，功齐转觉难。力穷忘进退，金锁网鞔鞔。
能仁仁长老写师像求赞
作者：释正觉
朝代：宋

大圆镜性，平等智心。老兔卧寒兮清炯炯明月之窟，长鲸？海兮光漾漾珊瑚之林。千里雪翻波渺渺，百川潮涨水深深。鹏抟鲲，蜕壳子。和鹤鸣阴随应还，游刃相逢有赏音。
能仁仁长老写师像求赞
作者：释正觉
朝代：宋
体裁：赞

大圆镜性，平等智心。老兔卧寒兮清炯炯明月之窟，长鲸�海兮光漾漾珊瑚之林。千里雪翻波渺渺，百川潮涨水深深。鹏抟鲲，蜕壳子。和鹤鸣阴随应还，游刃相逢有赏音。
能仁仁长老写师像求赞
作者：释正觉
朝代：宋

大圆镜性，平等智心。
老兔卧寒兮清炯炯明月之窟，长鲸𩥇海兮光漾漾珊瑚之林。
千里雪翻波渺渺，百川潮涨水深深。
鹏抟鲲，蜕殻子。
和鹤鸣阴随应还，游刃相逢有赏音。
自庐山折桂幡竿原下望彭蠡湖握杖过前山僧舍说偈
作者：释正觉
朝代：宋

木落山骨瘦，水退沙痕隆。渔舟弄江日，一叶浮软红。眼底事不俗，道人心若冲。幡竿头进步，云水展家风。
自庐山折桂旛竿原下望彭蠡湖握杖过前山僧舍说偈
作者：释正觉
朝代：宋

木落山骨瘦，水退沙痕隆。
渔舟弄江日，一叶浮软红。
眼底事不俗，道人心若冲。
旛竿头进步，云水展家风。
航海之宝陀访真歇师兄
作者：释正觉
朝代：宋

至人亲见古观音，化迹今居海上岑。烟机外分青嶂骨，水天中见白云心。潮痕拥岸棱棱雪，月魄浮波烂烂金。根境一如能所断，圆通游践法门深。得得来寻真歇兄，孤舟扬楫顺潮行。重联断雁云中字，远赴閒鸥沙上盟。新味清油燣紫菜，古方淳蜜渍黄菁。海山只个供盘箸，一段家风不世情。
航海之宝陀访真歇师兄·其一
作者：释正觉
朝代：宋
体裁：七言律诗

至人亲见古观音，化迹今居海上岑。烟机外分青嶂骨，水天中见白云心。潮痕拥岸棱棱雪，月魄浮波烂烂金。根境一如能所断，圆通游践法门深。
航海之宝陀访真歇师兄·其二
作者：释正觉
朝代：宋

得得来寻真歇兄，孤舟扬楫顺潮行。重联断雁云中字，远赴閒鸥沙上盟。新味清油燣紫菜，古方淳蜜渍黄菁。海山只个供盘箸，一段家风不世情。
航海之宝陀访真歇师兄·其二
作者：释正觉
朝代：宋

得得来寻真歇兄，孤舟扬檝顺潮行。
重联断雁云中字，远赴閒鸥沙上盟。
新味清油燣紫菜，古方淳蜜渍黄菁。
海山只箇供盘筯，一段家风不世情。
良禅人干田求颂
作者：释正觉
朝代：宋

良田一片望无涯，旷古相传佛祖家。
四至町畦谁作伴，中心树子自开华。
示人鎌样秋云卷，催牯鞭声春日斜。
收拾归来付耕事，衲僧气味较些些。
良禅人干田求颂
作者：释正觉
朝代：宋

良田一片望无涯，旷古相传佛祖家。四至町畦谁作伴，中心树子自开华。示人镰样秋云卷，催牯鞭声春日斜。收拾归来付耕事，衲僧气味较些些。
芭蕉道中
作者：释正觉
朝代：宋

雨暗冈头客路，炊烟山裏人家。
映水竹鸡聒聒，飘风字雁斜斜。
芭蕉道中
作者：释正觉
朝代：宋

雨暗冈头客路，炊烟山里人家。映水竹鸡聒聒，飘风字雁斜斜。
荣上人发心知罗汉堂办茶油事乞颂
作者：释正觉
朝代：宋

这开梦觉底因缘，佛佛心同亡后先。一点灵明三世外，十分妙净万机前。琢磨自得丛林下，游戏何妨百草颠。尘刹纵横俱化事，起家人只奋空拳。
荣上人发心知罗汉堂办茶油事乞颂
作者：释正觉
朝代：宋

这开梦觉底因缘，佛佛心同亡后先。
一点灵明三世外，十分妙凈万机前。
琢磨自得丛林下，游戏何妨百草颠。
尘剎纵横俱化事，起家人只奋空拳。
蒋新臣秀才告别作句送之
作者：释正觉
朝代：宋
体裁：七言律诗

雪屋高寒能我过，疏梅清秀雪林柯。不悭屈宋楚人语，来试宗雷莲社科。后会说盟如有以，此行洗念入无何。春风迟立栏干曲，白雪楼前船弄梭。
蒙禅人丐麦求颂
作者：释正觉
朝代：宋

杖头挂钵丐丹丘，力破清贫一点忧。红雨几番华事老，黄云万顷麦家秋。对缘手眼通身是，应物机轮转处幽。归理韶阳糊饼话，肚皮束篾饱齁齁。
蒙禅人丐麦求颂
作者：释正觉
朝代：宋

杖头挂钵丐丹丘，力破清贫一点忧。
红雨几番华事老，黄云万顷麦家秋。
对缘手眼通身是，应物机轮转处幽。
归理韶阳餬饼话，肚皮束篾饱齁齁。
虚禅人发心丐田
作者：释正觉
朝代：宋
体裁：七言律诗

虚廓襟怀作丐游，机缘处处定相投。开田大义聊舒手，得意忘言暗点头。白牯耕回山月晓，金刀剪断野云秋。长连趺坐通身饭，一饱分明百不忧。
行月大师求颂
作者：释正觉
朝代：宋

霁明夜永月行空，破暗真光默默中。一点至灵虚且应，十方圆鉴照而冲。床头炉篆浮寒紫，壁上龛灯对冷红。个里宗乘消息在，蒲团纸帐旧家风。
行月大师求颂
作者：释正觉
朝代：宋

霁明夜永月行空，破暗真光默默中。
一点至灵虚且应，十方圆鑑照而冲。
床头炉篆浮寒紫，壁上龛灯对冷红。
箇裏宗乘消息在，蒲团纸帐旧家风。
行通善友求颂
作者：释正觉
朝代：宋

明白家风月洗霜，道人寒夜坐绳床。安身谁效兔三窟，返照自如龟六藏。疑若蛇弓蟠酒盏，妙同蜂蜜得华房。默游宛转臻元极，虚廓无涯步大方。
行通善友求颂
作者：释正觉
朝代：宋

明白家风月洗霜，道人寒夜坐绳床。
安身谁效兔三窟，返照自如龟六藏。
疑若蛇弓蟠酒醆，妙同蜂蜜得华房。
默游宛转臻元极，虚廓无涯步大方。
观知殿化殿堂灯油求颂
作者：释正觉
朝代：宋

广堂清白照蒲团，相续真灯未许残。寂默无声闲口醭，光明不掉寸心寒。莲开似对秋波浅，梦觉浑疑晓漏乾。十法界身流影事，自他交彻镜中看。
观知殿化殿堂灯油求颂
作者：释正觉
朝代：宋

广堂清白照蒲团，相续真灯未许残。
寂默无声闲口醭，光明不掉寸心寒。
莲开似对秋波浅，梦觉浑疑晓漏干。
十法界身流影事，自他交彻镜中看。
解兄之雪峰礼本师
作者：释正觉
朝代：宋

南山去见雪峯师，古涧寒泉瞪目时。
彻底无痕才识己，转身有路復名谁。
子归父处那求顾，云向山来不待吹。
西舍机鸣聊织锦，梭脐阴阴细飞丝。
解兄之雪峰礼本师
作者：释正觉
朝代：宋

南山去见雪峰师，古涧寒泉瞪目时。彻底无痕才识己，转身有路复名谁。子归父处那求顾，云向山来不待吹。西舍机鸣聊织锦，梭脐阴阴细飞丝。
解首座职事书记相招以偈力辞
作者：释正觉
朝代：宋
体裁：七言律诗

原鸰能作归呼音，暮风堕叶秋在林。路沙漠漠水潏潏，夜色冉冉山阴阴。坐冠多士自省短，挽袂乃友相知深。乞与高閒偿夙歉，闭门稳卧舒疲心。
访杨才叔不遇留偈斋舍
作者：释正觉
朝代：宋

呼筇起寂下云居，寒麓回春寻友于。
烟染草芒三径暗，雪晞麦脚一鉏濡。
欲求真语涤尘想，那畏峭风生粟肤。
不见诗郎归怅怏，清癯时对石菖蒲。
访杨才叔不遇留偈斋舍
作者：释正觉
朝代：宋

呼筇起寂下云居，寒麓回春寻友于。烟染草芒三径暗，雪晞麦脚一锄濡。欲求真语涤尘想，那畏峭风生粟肤。不见诗郎归怅怏，清癯时对石菖蒲。
访黄给事承往宝陀礼普门大士留偈
作者：释正觉
朝代：宋

泛舟谁畏海门津，丈室来寻彼上人。麈语欲求青眼旧，友心未爽白头新。黄家羊卧藩篱晚，梅氏仙游岛屿春。糊饼馒头看手段，观音妙智在尘尘。
访黄给事承往宝陀礼普门大士留偈
作者：释正觉
朝代：宋

泛舟谁畏海门津，丈室来寻彼上人。
麈语欲求青眼旧，友心未爽白头新。
黄家羊卧藩篱晚，梅氏仙游岛屿春。
餬饼馒头看手段，观音妙智在尘尘。
谢通讲师五偈
作者：释正觉
朝代：宋

得得客来窥大方，松间目击揖归堂。秋横两眼瞳人碧，云拥三衣栀子香。夺席胸襟君隗礧，愕邻须发我沧浪。竹床相对夜深语，河汉濯磨星斗光。五月人间膏火煎，清风麈对有夤缘。点头顽石能明證，借口虚空解讲玄。随类佛身分百亿，出尘红卷等三千。未闲相约蒲禅稳，作别又趋华雨筵。慰心佛氏未萧条，卓卓缁林有俊髦。知见香熏舌本利，名言垢净眼棱高。锦云脚踏冷修月，仙峤牵颓閒钓鳌。良遂肯从麻谷后，声光矫矫壮吾曹。一昨书来约见过，迟留行李未成那。梨黄枣赤秋如许，发白眉庞老奈何。相伴采薇云腻袜，不嫌伐木雨濡蓑。对床默默香摇篆，霁月夜窗悬女萝。乞食因循答教迟，想能心照未相疑。三年约友共连璧，千里同风那隔丝。鞭笋嫩黄出泥土，槿华寒紫裹藩篱。雨驱暑去晚明霁，来雁门头字脚垂。
谢通讲师五偈·其一
作者：释正觉
朝代：宋

得得客来窥大方，松间目击揖归堂。秋横两眼瞳人碧，云拥三衣栀子香。夺席胸襟君隗礧，愕邻须发我沧浪。竹床相对夜深语，河汉濯磨星斗光。
谢通讲师五偈·其一
作者：释正觉
朝代：宋

得得客来窥大方，松间目击揖归堂。
秋横两眼瞳人碧，云拥三衣栀子香。
夺席胸襟君隗礧，愕邻鬚髮我沧浪。
竹床相对夜深语，河汉濯磨星斗光。
谢通讲师五偈·其三
作者：释正觉
朝代：宋

慰心佛氏未萧条，卓卓缁林有俊髦。知见香熏舌本利，名言垢净眼棱高。锦云脚踏冷修月，仙峤牵颓閒钓鳌。良遂肯从麻谷后，声光矫矫壮吾曹。
谢通讲师五偈·其三
作者：释正觉
朝代：宋

慰心佛氏未萧条，卓卓缁林有俊髦。
知见香熏舌本利，名言垢浄眼棱高。
锦云脚踏冷修月，仙峤牵颓閒钓鳌。
良遂肯从麻谷后，声光矫矫壮吾曹。
谢通讲师五偈·其二
作者：释正觉
朝代：宋

五月人间膏火煎，清风麈对有夤缘。点头顽石能明證，借口虚空解讲玄。随类佛身分百亿，出尘红卷等三千。未闲相约蒲禅稳，作别又趋华雨筵。
谢通讲师五偈·其二
作者：释正觉
朝代：宋

五月人间膏火煎，清风麈对有夤缘。
点头顽石能明证，借口虚空解讲玄。
随类佛身分百亿，出尘红卷等三千。
未闲相约蒲禅稳，作别又趋华雨筵。
谢通讲师五偈·其五
作者：释正觉
朝代：宋
体裁：偈颂

乞食因循答教迟，想能心照未相疑。三年约友共连璧，千里同风那隔丝。鞭笋嫩黄出泥土，槿华寒紫裹藩篱。雨驱暑去晚明霁，来雁门头字脚垂。
谢通讲师五偈·其四
作者：释正觉
朝代：宋

一昨书来约见过，迟留行李未成那。梨黄枣赤秋如许，发白眉庞老奈何。相伴采薇云腻袜，不嫌伐木雨濡蓑。对床默默香摇篆，霁月夜窗悬女萝。
谢通讲师五偈·其四
作者：释正觉
朝代：宋

一昨书来约见过，迟留行李未成那。
梨黄枣赤秋如许，髮白眉庞老奈何。
相伴采薇云腻袜，不嫌伐木雨濡蓑。
对床默默香摇篆，霁月夜窗悬女萝。
资圣庵欲过圆通
作者：释正觉
朝代：宋

我初浮舟济九江，幽寻兰若山苍厖。王摩诘画倚栏槛，谢灵运诗开绮窗。艾禅高谈肖琢玉，法身雅论非枯桩。梦回便是圆通路，月冷上方钟一撞。
资圣庵欲过圆通
作者：释正觉
朝代：宋

我初浮舟济九江，幽寻兰若山苍龙。
王摩诘画倚栏槛，谢灵运诗开绮窗。
艾禅高谈肖琢玉，法身雅论非枯桩。
梦回便是圆通路，月冷上方钟一撞。
赞芙蓉师祖真
作者：释正觉
朝代：宋
体裁：古风

凤眼鹤形，宗门伟匠。量外提撕，声前敲唱。据令兮长剑倚天，应机兮明珠在掌。太虚有月兮老兔含霜，大海无风兮华鲸吹浪。
赵学士求颂
作者：释正觉
朝代：宋

身前身后独灵灵，一切如来出此经。歇尽狂心便相见，水秋天净月亭亭。
赵学士求颂
作者：释正觉
朝代：宋

身前身后独灵灵，一切如来出此经。
歇尽狂心便相见，水秋天浄月亭亭。
超然居士得得问道于宝峰祥禅师且欲归歌长篇以谢予偕其行见挽以和渍笔说句继之
作者：释正觉
朝代：宋

门门通彻长安道，信手拈来还恰好。
脚跟踏着赵州关，丈六金身一茎草。
我初相会箇中人，法法圆通见怀抱。
杖屦追随来道场，不学痴禅事关扫。
青山白云一径通，行行鸟道谁寻讨。
宝峯师是马馰儿，相得而今恨不早。
吸尽西江居士庞，唤回竖指俱胝老。
泥牛力耕空劫春，木人捧出形山宝。
罢捋虎鬚归去来，荆棘林中任起倒，午日丽天光杲杲。
超然居士得得问道于宝峰祥禅师且欲归歌长篇以谢予偕其行见挽以和渍笔说句继之
作者：释正觉
朝代：宋

门门通彻长安道，信手拈来还恰好。脚跟踏著赵州关，丈六金身一茎草。我初相会个中人，法法圆通见怀抱。杖屦追随来道场，不学痴禅事关扫。青山白云一径通，行行鸟道谁寻讨。宝峰师是马馰儿，相得而今恨不早。吸尽西江居士庞，唤回竖指俱胝老。泥牛力耕空劫春，木人捧出形山宝。罢捋虎须归去来，荆棘林中任起倒，午日丽天光杲杲。
身裏出门
作者：释正觉
朝代：宋

放旷还来荆棘林，倒骑牛自醉吟吟。
谁嫌烟雨闹蓑笠，祇箇虚空不挂针。
身里出门
作者：释正觉
朝代：宋

放旷还来荆棘林，倒骑牛自醉吟吟。谁嫌烟雨闹蓑笠，祇个虚空不挂针。
过则上人庵
作者：释正觉
朝代：宋

归来萝茑挂烟蓑，钓月耕云倦也那。
山上山下吞佛语，溪东溪西牧牛歌。
廿年树耳亡疑着，一箇拳头得用么。
做尽平生闲伎俩，赤鳞无奈瓮虀何。
过则上人庵
作者：释正觉
朝代：宋

归来萝茑挂烟蓑，钓月耕云倦也那。山上山下吞佛语，溪东溪西牧牛歌。廿年树耳亡疑著，一个拳头得用么。做尽平生闲伎俩，赤鳞无奈瓮齑何。
过王彦与郊居
作者：释正觉
朝代：宋
体裁：六言诗

晨露晞时桑柘，宿云敛处溪山。摩诘画图未卷，渊明农事初閒。
过般若庵
作者：释正觉
朝代：宋
体裁：七言律诗

重轩瘦立曲栏头，岛屿青微冷枕流。望眼解随沙水转，赏心真与岸云浮。平分野色连延屋，点破江光相趁舟。般若空宗深得义，森罗元不碍人休。
过虎头岩
作者：释正觉
朝代：宋
体裁：七言律诗

空岩俨若虎头苍，云腻岩前草木光。竹吐锦萌春雨饱，松含黄粉野吹香。石床蟠足散征倦，道境洗心聊坐忘。投饭上方兰若去，未能痴学顾长康。
还南麓旧居。
作者：释正觉
朝代：宋
体裁：七言律诗

枝藤结伴得游娱，怀习难宁寻旧居。云水梦思孤榻稳，山林眼味四窗虚。秋衣未絮怯繁雨，午饭无盐甘软蔬。老境端来偿底志，道同巢鸟与渊鱼。
退天童上太守吴学士
作者：释正觉
朝代：宋

三椽五合不求余，汩汩营营笑拙疏。
妄立是非徒喻马，乐同彼此解观鱼。
洗霜骨出山宜瘦，答响神藏谷应虚。
莫涴人间名字垢，身云心月本如如。
退天童上太守吴学士
作者：释正觉
朝代：宋

三椽五合不求馀，汩汩营营笑拙疏。妄立是非徒喻马，乐同彼此解观鱼。洗霜骨出山宜瘦，答响神藏谷应虚。莫涴人间名字垢，身云心月本如如。
送从上人驰书至京西
作者：释正觉
朝代：宋
体裁：七言律诗

衲帔蒙头自照人，月明堂上转机轮。肯传千里鹡鸰语，要作十分棠棣春。雪岭同风当日事，石头束篾旧时麟。家林归卧长连稳，满眼清光不见身。
送仝座主归上党
作者：释正觉
朝代：宋

月兔含清欲喷霜，客怀陈习作归翔。虽云扫尽名言垢，我笑熏成知见香。聚石为徒头易点，悟空能讲义难量。到家握麈随宜说，莫对馀机挥界方。觉海长鲸作蜕翔，青天端以背磨光。胸中浩浩吞云梦，眉际津津秀太行。静榻每来成友语，孤筇它往咽人肠。后将访我先传雁，为薙别来三径荒。夜明帘外月天霜，衲子还家机事忘。枯木吟云须内照，死蛇含毒更堤防。闻琴起舞饮光习，放镜迷头演若狂。好是重来斲蝇翼，祖师鼻孔要生光。
送仝座主归上党·其一
作者：释正觉
朝代：宋

月兔含清欲喷霜，客怀陈习作归翔。
虽云扫尽名言垢，我笑熏成知见香。
聚石为徒头易点，悟空能讲义难量。
到家握麈随宜说，莫对余机挥界方。
送仝座主归上党·其一
作者：释正觉
朝代：宋

月兔含清欲喷霜，客怀陈习作归翔。虽云扫尽名言垢，我笑熏成知见香。聚石为徒头易点，悟空能讲义难量。到家握麈随宜说，莫对馀机挥界方。
送仝座主归上党·其三
作者：释正觉
朝代：宋
体裁：七言律诗

夜明帘外月天霜，衲子还家机事忘。枯木吟云须内照，死蛇含毒更堤防。闻琴起舞饮光习，放镜迷头演若狂。好是重来斲蝇翼，祖师鼻孔要生光。
送仝座主归上党·其二
作者：释正觉
朝代：宋
体裁：七言律诗

觉海长鲸作蜕翔，青天端以背磨光。胸中浩浩吞云梦，眉际津津秀太行。静榻每来成友语，孤筇它往咽人肠。后将访我先传雁，为薙别来三径荒。
送传道者归省母氏
作者：释正觉
朝代：宋

夜来霜嚇橘脐黄，乞与归人怀冷香。到日跨门须转却，白头不是本生娘。妙尽功圆转处幽，若人真解倒骑牛。雨蓑风笠旧行李，适意明明百草头。
送传道者归省母氏·其一
作者：释正觉
朝代：宋
体裁：七言绝句

夜来霜吓橘脐黄，乞与归人怀冷香。到日跨门须转却，白头不是本生娘。
送传道者归省母氏·其一
作者：释正觉
朝代：宋

夜来霜嚇橘脐黄，乞与归人怀冷香。到日跨门须转却，白头不是本生娘。
送传道者归省母氏·其二
作者：释正觉
朝代：宋
体裁：七言绝句

妙尽功圆转处幽，若人真解倒骑牛。雨蓑风笠旧行李，适意明明百草头。
送修街坊出丐
作者：释正觉
朝代：宋

海上鳌峯裹绮霞，梅仙朋旧有生涯。
清眠梦落三山月，和气吹成一县华。
去驾风舟寻长者，来分甑饭入吾家。
待君归扫余疑膜，杯影垂弓不是蛇。
送修街坊出丐
作者：释正觉
朝代：宋

海上鳌峰裹绮霞，梅仙朋旧有生涯。清眠梦落三山月，和气吹成一县华。去驾风舟寻长者，来分甑饭入吾家。待君归扫馀疑膜，杯影垂弓不是蛇。
送僧归抚州
作者：释正觉
朝代：宋
体裁：七言绝句

不肯云林伴冷凄，疏山归谒矮阇梨。非枯桩句如明白，会要重来摩伏犀。
送僧归豫章省亲
作者：释正觉
朝代：宋
体裁：七言律诗

宾茧风枝梦不宁，夜堂思对老人星。一心归去事萱草，千里相求鸣鹡鸰。树树丹枫金堕叶，丛丛黄叶雪浮汀。西山秀骨濯秋雨，窗户卷帘分远青。
送元上人过长芦
作者：释正觉
朝代：宋
体裁：七言律诗

阿祖江滨插苇枝，丛林蕃茂果臻斯。师门昆仲知名旧，缘法东西得面迟。沙上盟寒鸥怪晚，屋头字草雁来时。月明古渡清铺练，千里同风不隔丝。
送圆上人之龙舒
作者：释正觉
朝代：宋

赤头老师无拣择，灊峰染翠吴塘碧。明明万法入齐观，豁净丝毫元不立。道人归作山下宾，霜筇笋屦飘孤云。到时春满石牛谷，蔬蕨是谁相与分。
送圆上人之龙舒·其一
作者：释正觉
朝代：宋

赤头老师无拣择，灊峯染翠吴塘碧。
明明万法入齐观，豁浄丝毫元不立。
送圆上人之龙舒·其一
作者：释正觉
朝代：宋

赤头老师无拣择，灊峰染翠吴塘碧。明明万法入齐观，豁净丝毫元不立。
送圆上人之龙舒·其二
作者：释正觉
朝代：宋
体裁：七言绝句

道人归作山下宾，霜筇笋屦飘孤云。到时春满石牛谷，蔬蕨是谁相与分。
送嵩上人住庵·其一
作者：释正觉
朝代：宋

世间尘杂长人瘿，归卧萝龛霜月影。
裏许离微妙转功，玉壶夜汲瑠璃井。
吾家语味嚼枯硬，醉饱回来双眼冷。
云水明明得自由，六门事外谁关屏。
送嵩上人住庵·其一
作者：释正觉
朝代：宋

世间尘杂长人瘿，归卧萝龛霜月影。里许离微妙转功，玉壶夜汲琉璃井。吾家语味嚼枯硬，醉饱回来双眼冷。云水明明得自由，六门事外谁关屏。
送嵩上人住庵·其三
作者：释正觉
朝代：宋

烧痕笋蕨富登春，谁解看承庵内人。
天供异华功未尽，龙吟枯木病难泯。
夜禅终作寒蝉蜕，昼卧何妨倦鸟伸。
后日重来勘诸祖，阿谁鈎上赤梢鳞。
送嵩上人住庵·其三
作者：释正觉
朝代：宋

烧痕笋蕨富登春，谁解看承庵内人。天供异华功未尽，龙吟枯木病难泯。夜禅终作寒蝉蜕，昼卧何妨倦鸟伸。后日重来勘诸祖，阿谁钩上赤梢鳞。
送嵩上人住庵·其二
作者：释正觉
朝代：宋
体裁：七言律诗

禅腹须来竹篾缠，好看水牯自耕田。布单不卖三千里，树耳谁疑二十年。一句合头尊旅会，十方坐断正偏圆。它时投杖来相访，且莫穷忙空竖拳。
送嵩上人住庵·其二
作者：释正觉
朝代：宋

禅腹须来竹篾缠，好看水牯自耕田。布单不卖三千里，树耳谁疑二十年。一句合头尊旅会，十方坐断正偏圆。它时投杖来相访，且莫穷忙空竖拳。烧痕笋蕨富登春，谁解看承庵内人。天供异华功未尽，龙吟枯木病难泯。夜禅终作寒蝉蜕，昼卧何妨倦鸟伸。后日重来勘诸祖，阿谁钩上赤梢鳞。
送平禅人归鄂渚
作者：释正觉
朝代：宋
体裁：七言律诗

浮舟春水作归征，家有良田可饭羹。久客回翔云一点，旧巢卧看月三更。人猜我住尖头屋，尔去谁扶折脚铛。为问岩头穷鬼子，当时何似此时生。
送广禅人
作者：释正觉
朝代：宋

温风促客下云岭，触处无心即道游。得坐会当明变豹，出门须解倒骑牛。冲烟筇入青萝径，载月船回白鸟洲。中外夷犹功迹绝，㳷然天水一成秋。
送广禅人
作者：释正觉
朝代：宋

温风促客下云岭，触处无心即道游。
得坐会当明变豹，出门须解倒骑牛。
衝烟筇入青萝径，载月船回白鸟洲。
中外夷犹功迹绝，㳷然天水一成秋。
送愿上人归乡
作者：释正觉
朝代：宋
体裁：古风

溪头买船归鄂渚，一棹清风夜蟾午。行尽韶山半月程，白云儿就青山父。岩头老子末后句，此到将知问不语。无缝塔前风色高，洞然不隔丝毫许。丁宁此去快须回，吾家之子要全才。不坐两头明暗路，偏中归去正中来。阿呵呵，胸次风流知几何。
送慧禅人往上江籴麻米
作者：释正觉
朝代：宋

石霜拈处最分明，万万千千一粒生。归日饭香穿鼻吼，相呼作舞下堂行。云门糊饼赵州茶，里许明明著得些。公案见成知味底，一千二百衲僧家。解开篾束肚皮宽，子去谁忧甑釜寒。云水相迎船到岸，饱丛林事不相瞒。芦华明月水茫茫，激箭风舟破冷光。亲到庐陵酬米价，那时开口便相当。去去西江趁便风，丁宁底意语庞公。归来定是通身饭，直下人人识己躬。
送慧禅人往上江籴麻米·其一
作者：释正觉
朝代：宋
体裁：七言绝句

石霜拈处最分明，万万千千一粒生。归日饭香穿鼻吼，相呼作舞下堂行。
送慧禅人往上江籴麻米·其三
作者：释正觉
朝代：宋
体裁：七言绝句

解开篾束肚皮宽，子去谁忧甑釜寒。云水相迎船到岸，饱丛林事不相瞒。
送慧禅人往上江籴麻米·其二
作者：释正觉
朝代：宋

云门糊饼赵州茶，裏许明明着得些。
公案见成知味底，一千二百衲僧家。
送慧禅人往上江籴麻米·其二
作者：释正觉
朝代：宋

云门糊饼赵州茶，里许明明著得些。公案见成知味底，一千二百衲僧家。
送慧禅人往上江籴麻米·其五
作者：释正觉
朝代：宋
体裁：七言绝句

去去西江趁便风，丁宁底意语庞公。归来定是通身饭，直下人人识己躬。
送慧禅人往上江籴麻米·其四
作者：释正觉
朝代：宋
体裁：七言绝句

芦华明月水茫茫，激箭风舟破冷光。亲到庐陵酬米价，那时开口便相当。
送明专使
作者：释正觉
朝代：宋

廓落无依合太虚，行行何处不逢渠。
功回冷眼双眉底，照尽横身旷劫初。
大仰默知东寺意，玄沙明上雪峯书。
将归束肚三条蔑，鈯斧相随到处居。
送明专使
作者：释正觉
朝代：宋

廓落无依合太虚，行行何处不逢渠。功回冷眼双眉底，照尽横身旷劫初。大仰默知东寺意，玄沙明上雪峰书。将归束肚三条蔑，鈯斧相随到处居。
送智首座还乡
作者：释正觉
朝代：宋

颠毛垂雪堕清贫，卧久风林梦转身。一境妙明还就父，六门虚应却来人。凉秋月兔流魂瑩，湛水云龙蜕骨陈。家法儿孙须力振，此行未可腐宾宾。
送智首座还乡
作者：释正觉
朝代：宋
体裁：七言律诗

颠毛垂雪堕清贫，卧久风林梦转身。一境妙明还就父，六门虚应却来人。凉秋月兔流魂莹，湛水云龙蜕骨陈。家法儿孙须力振，此行未可腐宾宾。
送月上人归乡
作者：释正觉
朝代：宋
体裁：古风

西风木落山露骨，秋月在水波濯魂。客意归卧四明麓，三世佛从禅口吞。大千俱坏我不坏，三六相昏渠不昏。劫空照见造化种，回首应物亡尘根。
送渊上人
作者：释正觉
朝代：宋
体裁：七言绝句

朱丝不用挂烧桐，一曲新丰为送公。后夜老松风籁静，皋禽不见月巢空。
送照禅人之湖南
作者：释正觉
朝代：宋

衡岳迎秋翡翠瘦，潇湘漾风琉璃皴。夜船载月急如箭，归去来兮休问津。
送照禅人之湖南
作者：释正觉
朝代：宋

衡岳迎秋翡翠瘦，潇湘漾风瑠璃皴。
夜船载月急如箭，归去来兮休问津。
送缘上人持钵
作者：释正觉
朝代：宋
体裁：七言律诗

缘丐人间一锡飞，苍岩烟腻雪初晞。风丝未许闹禅眼，云锦将看落化机。自勉丛林供食钵，谁嫌尘土翳征衣。归来僧饱上方饭，相伴春山歌采薇。
送觉禅人
作者：释正觉
朝代：宋

明月堂虚客不留，衡湘秀处赋清游。回途复妙无遗影，天水从来一样秋。
送觉禅人
作者：释正觉
朝代：宋

明月堂虚客不留，衡湘秀处赋清游。
回途復妙无遗影，天水从来一样秋。
送通禅者之襄阳
作者：释正觉
朝代：宋

疏巢凄冷卧西柯，梦觉归思遽许多。风雨江头乱雁字，家山坞外悬渔蓑。白杨村落庞居士，青石浮图蕴大哥。倦倚苍松坐凉夕，兔推明月下星河。
送通禅者之襄阳
作者：释正觉
朝代：宋

疏巢凄冷卧西柯，梦觉归思遽许多。
风雨江头乱雁字，家山坞外悬渔蓑。
白杨村落庞居士，青石浮图藴大哥。
倦倚苍松坐凉夕，兔推明月下星河。
送金上人之水南
作者：释正觉
朝代：宋

裏许由来懒荷担，百草头上何廉纤。
半夜对月笑拍手，不见喷霜三脚蟾。
劫空有句妙如许，公去谁余对眉语。
后见太平堂上师，敢烦为我分明举。
送金上人之水南
作者：释正觉
朝代：宋

里许由来懒荷担，百草头上何廉纤。半夜对月笑拍手，不见喷霜三脚蟾。劫空有句妙如许，公去谁余对眉语。后见太平堂上师，敢烦为我分明举。
送鹿门宗席头
作者：释正觉
朝代：宋

吉祥草织禅家供，一片琉璃滑无缝。门掩鳞鳞水不流，窗含冉冉云初冻。坐寒风月蒲芦秋，睡足江湖鸥鸟梦。而今卷处追昔人，隐隐犹怀鼻头痛。
送鹿门宗席头
作者：释正觉
朝代：宋

吉祥草织禅家供，一片瑠璃滑无缝。
门掩鳞鳞水不流，窗含冉冉云初冻。
坐寒风月蒲芦秋，睡足江湖鸥鸟梦。
而今卷处追昔人，隐隐犹怀鼻头痛。
道禅人发心干田乞颂
作者：释正觉
朝代：宋
体裁：偈颂

道人欲乞一囊钱，为我成褫负郭田。浅水驾牛披晓月，深云下耒破春烟。力耕妙用吾家事，坐照真机自己禅。寄语檀那好相助，年年长得饭僧缘。
邻月堂求颂
作者：释正觉
朝代：宋

畦衣我是出尘人，卜筑高堂与月邻。
床上金刀香剪桂，箧中玉斧冷修轮。
寒癯破梦无嫌病，清白传家不愧贫。
门外潮平船着棹，点头老兔静分身。
邻月堂求颂
作者：释正觉
朝代：宋

畦衣我是出尘人，卜筑高堂与月邻。床上金刀香剪桂，箧中玉斧冷修轮。寒癯破梦无嫌病，清白传家不愧贫。门外潮平船著棹，点头老兔静分身。
鉴维那求月堂颂
作者：释正觉
朝代：宋

桂毂谁将玉斧修，风帘收卷许相留。虚明窗户不知夜，清白身心长濯秋。鹤梦巢寒松挂壁，鱼惊波动水浮钩。胡床瘦坐摇香篆，净照壶中一默游。
鑑维那求月堂颂
作者：释正觉
朝代：宋

桂毂谁将玉斧修，风帘收卷许相留。
虚明窗户不知夜，清白身心长濯秋。
鹤梦巢寒松挂壁，鱼惊波动水浮鈎。
胡床瘦坐摇香篆，浄照壶中一默游。
针线贯通
作者：释正觉
朝代：宋

峨峨青山著秋瘦，毛发凋减风骨旧。白云乃子久相依，清风借力扶出岫。人间雨足便归来，澹泞寒明同去就。个中消息妙不传，白云无心青山寿。
针线贯通
作者：释正觉
朝代：宋

峩峩青山着秋瘦，毛髮凋减风骨旧。
白云乃子久相依，清风借力扶出岫。
人间雨足便归来，澹泞寒明同去就。
箇中消息妙不传，白云无心青山寿。
钱郎中写真求赞
作者：释正觉
朝代：宋

胜净明心，混融古今。河汉之气清秋阔，牛斗之光寒夜深。机历历兮锦梭吐绪，道绵绵兮玉线联针。月漾珊瑚海，春回薝卜林。法法变通手段，尘尘出碍胸襟。明镜谁嫌差别像，空山自答合同音。
钱郎中写真求赞
作者：释正觉
朝代：宋

胜浄明心，混融古今。
河汉之气清秋阔，牛斗之光寒夜深。
机历历兮锦梭吐绪，道绵绵兮玉线联针。
月漾珊瑚海，春回薝卜林。
法法变通手段，尘尘出碍胸襟。
明镜谁嫌差别像，空山自答合同音。
门裏出身
作者：释正觉
朝代：宋

无位真人赤肉团，大千沙界着毛端。
明明不借他家事，用处全功祇箇般。
门里出身
作者：释正觉
朝代：宋

无位真人赤肉团，大千沙界著毛端。明明不借他家事，用处全功祇个般。
雨夜宿龙门晓登灵光台礼佛眼塔
作者：释正觉
朝代：宋
体裁：七言律诗

一跃龙门适旧怀，棱棱浪级向人开。洗尘云阵浇华雨，借力天衢破蛰雷。略彴驾溪桃水满，浮屠瘗骨玉山颓。欲知佛眼无遮障，须到灵光不夜台。
雨晴偶作示禅者
作者：释正觉
朝代：宋
体裁：七言律诗

快雨快晴寒食近，峥嵘芳事趁佳辰。弄风柳絮疑成雪，满地榆钱买得春。雷吐英英茶爪露，暖班茁茁蕨拳伸。桃华眼闹随蝴蝶，谁似灵云识故人。
雪晴寄刘殿撰
作者：释正觉
朝代：宋

半毡半幅一羌床，寒淡家风肖老庞。
容易着身藏北斗，等闲开口吸西江。
龛灯梵夹香摇几，茅屋禅蒲雪照窗。
方外友于思对麈，隐人胸次作舂撞。
雪晴寄刘殿撰
作者：释正觉
朝代：宋

半毡半幅一羌床，寒淡家风肖老庞。容易著身藏北斗，等闲开口吸西江。龛灯梵夹香摇几，茅屋禅蒲雪照窗。方外友于思对麈，隐人胸次作舂撞。
雪窦中岩夜坐
作者：释正觉
朝代：宋
体裁：七言绝句

哀猿叫落中岩月，野客吟残夜半灯。此景此时谁会得，白云深处坐禅僧。
颂古一百则·其一
作者：释正觉
朝代：宋

一段真风见也么，绵绵化母理机梭。织成古锦含春像，无奈东君漏泄何。
颂古一百则·其一
作者：释正觉
朝代：宋

一段真风见也么，绵绵化母理机梭。
织成古锦含春像，无奈东君漏洩何。
颂古一百则·其一七
作者：释正觉
朝代：宋

秤头蝇坐便欹倾，万世权衡照不平。
斤两锱铢见端的，终归输我定盘星。
颂古一百则·其一三
作者：释正觉
朝代：宋

言衣半夜付卢能，搅搅黄梅七百僧。
临际一枝正法眼，瞎驴灭却得人憎。
心心相印，祖祖传灯。
夷平海岳，变化鲲鹏。
只箇名言难比拟，大都手段解翻腾。
颂古一百则·其一九
作者：释正觉
朝代：宋

不起一念须弥山，韶阳法施意非悭。
肯来两手相分付，拟去千寻不可攀。
沧海阔，白云闲，莫将毫髮着其间。
假鸡声韵难谩我，未肯模胡放过关。
颂古一百则·其一八
作者：释正觉
朝代：宋

狗子佛性有，狗子佛性无，直鈎元求负命鱼。
逐气寻香云水客，嘈嘈杂杂作分疏。
平展演，大铺舒，莫怪侬家不慎初。
指点瑕疵还夺璧，秦王不识蔺相如。
颂古一百则·其一六
作者：释正觉
朝代：宋

是与不是，好看桊。
似抑似扬，难兄难弟。
纵也彼既临时，夺也我何特地。
金锡一振太孤标，绳床三绕闲游戏。
丛林扰扰是非生，想像触髅前见鬼。
颂古一百则·其一四
作者：释正觉
朝代：宋

觌面来时作者知，可中石火电光迟。
输机谋主有深意，欺敌兵家无远思。
发必中，更谩谁。
脑后见腮兮人难触犯，眉底着眼兮渠得便宜。
颂古一百则·其一百
作者：释正觉
朝代：宋
体裁：偈颂

钵里饭，桶里水，开口见胆求知己。拟思便落二三机，对面忽成千万里。韶阳师，较些子。断金之义兮谁与相同，匪石之心兮独能如此。
颂古一百则·其一百一
作者：释正觉
朝代：宋
体裁：偈颂

见有不有，翻手覆手。琅琊山里人，不落瞿昙后。
颂古一百则·其七
作者：释正觉
朝代：宋
体裁：偈颂

痴儿刻意止啼钱，良驷追风顾影鞭。云扫长空巢月鹤，寒清入骨不成眠。
颂古一百则·其七三
作者：释正觉
朝代：宋

清白门庭四绝邻，长年关扫不容尘。
光明转处倾残月，爻象分时却建寅。
新满孝，便逢春，醉步狂歌任堕巾。
散髮夷犹谁管系，太平无事酒颠人。
颂古一百则·其七六
作者：释正觉
朝代：宋

佛祖髑髅穿一串，宫漏沈沈密传箭。
人天机要发千钧，云阵辉辉急飞电。
箇中人，看转变，遇贱则贵贵则贱。
得珠罔象兮至道绵绵，游刃亡牛兮赤心片片。
颂古一百则·其七十
作者：释正觉
朝代：宋
体裁：偈颂

豁落亡依，高闲不羁，家邦平贴到人稀。些些力量分阶级，荡荡身心绝是非。是非绝，介立大方无轨辙。
颂古一百则·其七十七
作者：释正觉
朝代：宋
体裁：偈颂

道环之虚靡盈，空印之字未形。妙运天轮地轴，密罗武纬文经。放开捏聚，独立周行。机发玄枢兮青天激电，眼含紫光兮白日见星。
颂古一百则·其七十三
作者：释正觉
朝代：宋

清白门庭四绝邻，长年关扫不容尘。光明转处倾残月，爻象分时却建寅。新满孝，便逢春，醉步狂歌任堕巾。散发夷犹谁管系，太平无事酒颠人。
颂古一百则·其七十九
作者：释正觉
朝代：宋
体裁：偈颂

玉人梦破一声鸡，转盼生涯色色齐。有信风雷催出蛰，无言桃李自成蹊。及时节，力耕犁，谁怕春畴没胫泥。
颂古一百则·其七十二
作者：释正觉
朝代：宋
体裁：偈颂

冻眠雪屋岁摧颓，窈窕萝门夜不开。寒槁园林看变态，春风吹起律筒灰。
颂古一百则·其七十五
作者：释正觉
朝代：宋
体裁：偈颂

圆珠不穴，大璞不琢，道人所贵无棱角。拈却肯路根尘空，脱体无依活卓卓。
颂古一百则·其七十八
作者：释正觉
朝代：宋
体裁：偈颂

胡饼云超佛祖谈，句中无味若为参。衲僧一日如知饱，方见云门面不惭。
颂古一百则·其七十六
作者：释正觉
朝代：宋

佛祖髑髅穿一串，宫漏沈沈密传箭。人天机要发千钧，云阵煇煇急飞电。个中人，看转变，遇贱则贵贵则贱。得珠罔象兮至道绵绵，游刃亡牛兮赤心片片。
颂古一百则·其三
作者：释正觉
朝代：宋
体裁：偈颂

云犀玩月璨含辉，木马游春骏不羁。眉底一双寒碧眼，看经那到透牛皮。明白心超旷劫，英雄力破重围。妙圆枢口转灵机，寒山忘却来时路，拾得相将携手归。
颂古一百则·其三〇
作者：释正觉
朝代：宋

坏不坏，随他去也。
大千界句裏了无鈎锁机，脚头多被葛藤碍。
会不会分明，底事丁宁杀。
知心拈出勿商量，还我当行相买卖。
颂古一百则·其三七
作者：释正觉
朝代：宋

一唤回头识我不，依俙萝月又成鈎。
千金之子纔流落，漠漠涂穷有许愁。
颂古一百则·其三三
作者：释正觉
朝代：宋

浪汲初昇，云雷相送，腾跃棱棱看大用。
烧尾分明度禹门，华鳞未肯淹虀瓮。
老成人，不惊众，惯临大敌初无恐。
泛泛端如五两轻，堆堆何翅千钧重。
高名四海復谁同，介立八风吹不动。
颂古一百则·其三十
作者：释正觉
朝代：宋

坏不坏，随他去也。大千界句里了无钩锁机，脚头多被葛藤碍。会不会分明，底事丁宁杀。知心拈出勿商量，还我当行相买卖。
颂古一百则·其三十一
作者：释正觉
朝代：宋
体裁：偈颂

一道神光，初不覆藏。超见缘也是而无是，出情量也当而无当。岩花之粉兮蜂房成蜜，野草之滋兮麝脐作香。随类三尺一丈六，明明触处露堂堂。
颂古一百则·其三十七
作者：释正觉
朝代：宋

一唤回头识我不，依俙萝月又成钩。千金之子才流落，漠漠涂穷有许愁。
颂古一百则·其三十三
作者：释正觉
朝代：宋

浪汲初升，云雷相送，腾跃棱棱看大用。烧尾分明度禹门，华鳞未肯淹齑瓮。老成人，不惊众，惯临大敌初无恐。泛泛端如五两轻，堆堆何翅千钧重。高名四海复谁同，介立八风吹不动。
颂古一百则·其三十九
作者：释正觉
朝代：宋
体裁：偈颂

粥罢令教洗钵盂，豁然心地自相符。而今参饱丛林客，且道其间有悟无。
颂古一百则·其三十二
作者：释正觉
朝代：宋
体裁：偈颂

无外而容，无碍而冲。门墙岸岸，关锁重重。酒常酣而卧客，饭虽饱而颓农。突出虚空兮凤抟妙翅，踏翻沧海兮雷送游龙。
颂古一百则·其三十五
作者：释正觉
朝代：宋
体裁：偈颂

摇头摆尾赤梢鳞，彻底无依解转身。截断舌头饶有术，拽回鼻孔妙通神。夜明帘外兮风月如昼，枯木岩前兮花卉长春。无舌人，无舌人，正令全提一句亲。独步环中明了了，任从天下乐欣欣。
颂古一百则·其三十八
作者：释正觉
朝代：宋
体裁：偈颂

迷悟相返，妙传而简。春拆百花兮一吹，力回九牛兮一挽。无奈泥沙拨不开，分明塞断甘泉眼。忽然突出肆横流，险。
颂古一百则·其三四
作者：释正觉
朝代：宋
体裁：偈颂

皤然渭水起垂纶，何似首阳清饿人。只在一尘分变态，高名勋业两难泯。
颂古一百则·其九
作者：释正觉
朝代：宋

两堂云水尽分拏，王老师能验正邪。
利刀斩断具亡像，千古令人爱作家。
此道未丧，知音可嘉。
凿山透海兮唯尊大禹，炼石补天兮独贤女娲。
赵州老，有生涯，草鞋头戴较些些。
异中来也还明鉴，只箇真金不混沙。
颂古一百则·其九
作者：释正觉
朝代：宋

两堂云水尽分拿，王老师能验正邪。利刀斩断具亡像，千古令人爱作家。此道未丧，知音可嘉。凿山透海兮唯尊大禹，鍊石补天兮独贤女娲。赵州老，有生涯，草鞋头戴较些些。异中来也还明鉴，只个真金不混沙。
颂古一百则·其九〇
作者：释正觉
朝代：宋

梦中拥衲参耆旧，列圣森森坐其右。
当仁不让犍穉鸣，说法无畏师子吼。
心安如海，胆量如斗。
鲛目泪流，蚌肠珠剖。
谵语谁知洩我机，厖眉应笑扬家丑。
离四句，绝百非，马师父子病休医。
颂古一百则·其九一
作者：释正觉
朝代：宋

照彻离微造化根，纷纭出没见其门。
游神劫外问何有，着眼身前知妙存。
虎啸萧萧岩吹作，龙吟冉冉洞云昏。
南泉点破时人梦，要识堂堂补处尊。
颂古一百则·其九九
作者：释正觉
朝代：宋

不入世，未循缘，劫壶空处有家传。
白苹风细秋江暮，古岸船归一带烟。
颂古一百则·其九二
作者：释正觉
朝代：宋

收尽余怀厌事华，归来何所是生涯。
烂柯樵子疑无路，挂树壶公妙有家。
夜水金波浮桂影，秋风雪阵拥芦花。
寒鱼着底不吞饵，兴尽清歌却转槎。
颂古一百则·其九十
作者：释正觉
朝代：宋

梦中拥衲参耆旧，列圣森森坐其右。当仁不让犍稚鸣，说法无畏师子吼。心安如海，胆量如斗。鲛目泪流，蚌肠珠剖。谵语谁知泄我机，厖眉应笑扬家丑。离四句，绝百非，马师父子病休医。
颂古一百则·其九十一
作者：释正觉
朝代：宋

照彻离微造化根，纷纭出没见其门。游神劫外问何有，著眼身前知妙存。虎啸萧萧岩吹作，龙吟冉冉洞云昏。南泉点破时人梦，要识堂堂补处尊。
颂古一百则·其九十七
作者：释正觉
朝代：宋
体裁：偈颂

君王底意语知音，天下倾诚葵藿心。掇出中原无价宝，不同赵璧与燕金。
颂古一百则·其九十三
作者：释正觉
朝代：宋
体裁：偈颂

别是非，明得丧。应之心，指诸掌。往来不往来，只者俱是藏。轮王赏之有功，黄帝得之罔象。转枢机，能伎俩，明眼衲僧无卤莽。
颂古一百则·其九十九
作者：释正觉
朝代：宋

不入世，未循缘，劫壶空处有家传。白蘋风细秋江暮，古岸船归一带烟。
颂古一百则·其九十二
作者：释正觉
朝代：宋

收尽馀怀厌事华，归来何所是生涯。烂柯樵子疑无路，挂树壶公妙有家。夜水金波浮桂影，秋风雪阵拥芦花。寒鱼著底不吞饵，兴尽清歌却转槎。
颂古一百则·其九十五
作者：释正觉
朝代：宋
体裁：偈颂

临际全机格调高，棒头有眼辨秋毫。扫除狐兔家风峻，变化鱼龙雷火烧。活人剑，杀人刀，倚天照雪利吹毛。一等令行滋味别，十分痛处是谁遭。
颂古一百则·其九十八
作者：释正觉
朝代：宋
体裁：偈颂

中原之宝呈兴化，一段光明难定价。帝业堪为万世师，金轮景耀四天下。
颂古一百则·其九十六
作者：释正觉
朝代：宋
体裁：偈颂

石霜一宗，亲传九峰。香烟脱去，正脉难通。月巢鹤作千年梦，雪屋人迷一色功。坐断十方犹点额，密移一步看飞龙。
颂古一百则·其九十四
作者：释正觉
朝代：宋

卸却臭皮袋，拈转赤肉团。当头鼻孔正，直下髑髅乾。老医不见从来癖，少子相看向近难。野水瘦时秋潦退，白云断处旧山寒。须剿绝，莫颟顸。转尽无功伊就位，孤标不与汝同盘。
颂古一百则·其九四
作者：释正觉
朝代：宋

卸却臭皮袋，拈转赤肉团。
当头鼻孔正，直下髑髅干。
老医不见从来癖，少子相看向近难。
野水瘦时秋潦退，白云断处旧山寒。
须剿绝，莫颟顸。
转尽无功伊就位，孤标不与汝同盘。
颂古一百则·其二
作者：释正觉
朝代：宋
体裁：偈颂

廓然无圣，来机径挺。得非犯鼻而挥斤，失不回头而堕甑。寥寥冷坐少林，默默全提正令。秋清月转霜轮，河淡斗垂夜柄。绳绳衣钵付儿孙，从此人天成药病。
颂古一百则·其二五
作者：释正觉
朝代：宋

扇子破，索犀牛，桊挛中字有来由。
谁知桂毂千年魄，妙作通明一点秋。
颂古一百则·其二十
作者：释正觉
朝代：宋
体裁：偈颂

而今参饱似当时，脱尽廉纤到不知。任短任长休剪缀，随高随下自平持。家门丰俭临时用，田地优游信步移。三十年前行脚事，分明辜负一双眉。
颂古一百则·其二十一
作者：释正觉
朝代：宋
体裁：偈颂

借来聊尔了门头，得用随宜即便休。象骨岩前弄蛇手，儿时做处老知羞。
颂古一百则·其二十三
作者：释正觉
朝代：宋
体裁：偈颂

淡中有味，妙超情谓。绵绵若存兮象先，兀兀如愚兮道贵。玉雕文以丧淳，珠在渊而自媚。十分爽气兮清磨暑秋，一片闲云兮远分天水。
颂古一百则·其二十九
作者：释正觉
朝代：宋
体裁：偈颂

铁牛之机，印住印破。透出毗卢顶�行，却来化佛舌头坐。风穴当衡，卢陂负堕。棒头喝下，电光石火。历历分明珠在盘，眨起眉毛还蹉过。
颂古一百则·其二十二
作者：释正觉
朝代：宋
体裁：偈颂

挫来机，总权柄。事有必行之威，国有不犯之令。宾尚奉而主骄，君忌谏而臣佞。底意岩头问德山，一抬一搦看心行。
颂古一百则·其二十五
作者：释正觉
朝代：宋

扇子破，索犀牛，棬挛中字有来由。谁知桂毂千年魄，妙作通明一点秋。
颂古一百则·其二十八
作者：释正觉
朝代：宋
体裁：偈颂

壮志棱棱鬓未秋，男儿不愤不封侯。翻思清白传家客，洗耳溪头不饮牛。
颂古一百则·其二四
作者：释正觉
朝代：宋
体裁：偈颂

玄沙太刚，长庆少勇，南山鳖鼻死无用。风云际会头角生，果见韶阳下手弄。下手弄，激电光中看变动。在我也能遣能呼，于彼也有擒有纵。底事如今付阿谁，冷口伤人不知痛。
颂古一百则·其五
作者：释正觉
朝代：宋
体裁：偈颂

太平治业无像，野老家风至淳。只管村歌社饮，那知舜德尧仁。